ועדת המשנה לשירותי כבאות והצלה, כנסת 20, פרוטוקול מספר 1, 2015-07-21 13:30

נאוה בוקר: צהריים טובים לכולם.

נאוה בוקר: יושב-ראש ועדת הפנים, חבר הכנסת דודי אמסלם, מכבד אותנו כאן בנוכחותו.

דוד אמסלם: רציתי להגיד רק כמה מילים.

דוד אמסלם: אני סברתי שכל הנושא של כבאות והצלה וכל הנושא של המעטפת של הכבאות צריך לקבל זום נפרד שצריך להקדיש לו את תשומת הלב ואת המשאבים הראויים, גם מבחינת תשומות זמן וכוח אדם אצלנו פה.

דוד אמסלם: ביקשתי מחברת הכנסת בוקר שתיכנס לנושא הזה, תוביל אותו.

דוד אמסלם: הקמנו ועדת משנה לטובת העניין הזה, גם בגלל שהנושא קרוב לליבה ברמה האישית, גם בגלל שהיא בקיאה בהרבה מאוד פרטים וגם בגלל שהיא באה עם הרבה נשמה.

דוד אמסלם: היא ועד הכבאים בכנסת.

דוד אמסלם: אני רואה את זה מכל הזוויות כנושא חיובי.

דוד אמסלם: אני מאחל לה בהצלחה.

דוד אמסלם: היא אישה מדהימה עם הרבה "קומון סנס" ומזג מאוד רגוע.

דוד אמסלם: אני כמובן לעזרתה בכל נושא ועניין.

דוד אמסלם: יושב פה גם חבר הכנסת מיקי זוהר, שהוא חבר בוועדת המשנה.

דוד אמסלם: בדרך כלל הוא לא בא לוועדות שאני מנהל, אבל לוועדת המשנה הוא בא.

דוד אמסלם: זה כבר מראה כמה הכבאים ונאוה חשובים.

דוד אמסלם: אני באמת מאחל לכם הרבה הצלחה.

דוד אמסלם: אני רוצה להגיד משהו לנציב.

דוד אמסלם: רק שתדע שעבדתי עם משה סויסה 20 שנה.

דוד אמסלם: הוא היה לוקח אותי כמעט לכל האירועים של הכבאים – מיום הכבאי, עד הוועד של הכבאים.

דוד אמסלם: דרך אגב, בכל ההשתלמויות היינו באותו חדר, כך שאני מכיר את כל הבעיות של הכיבוי ומכיר את כל הוועדים בארץ.

נאוה בוקר: תודה רבה.

נאוה בוקר: נציב הכבאות שחר איילון, אני שמחה שהגעת לכאן.

נאוה בוקר: יש כאן מפקדי מחוזות.

נאוה בוקר: משה סויסה מפקד מחוז דרום, אלי פרץ ממחוז ירושלים, יושב-ראש ארגון הכבאים אבי אנקורי.

נאוה בוקר: רובם כאן.

נאוה בוקר: האמת שזה רגע מאוד מרגש עבורי, זאת איזו שהיא סגירת מעגל.

נאוה בוקר: רוב הנוכחים כאן מכירים אותי ויודעים שלאחר השריפה בכרמל החלטתי לא לעמוד מהצד, אלא ללוות את תהליך השיקום של מערך הכבאות וההצלה.

נאוה בוקר: לשמחתי, היום אני כאן.

נאוה בוקר: בשנים האחרונות, יחד עם אנשי הכבאות הנפלאים שבאמת עושים עבודת קודש ויחד עם הרבה חברים במערכת הפוליטית ובגופי הממשלה, ניהלנו מאבק לשיקום המערך.

נאוה בוקר: לאחר שנים רבות של הזנחה פושעת מערך הכבאות וההצלה עבר שיקום אדיר, שינוי ממשי.

נאוה בוקר: חל מהפך, אבל היד עוד נטויה.

<שחר איילון: יש עוד הרבה מה לעשות.

נאוה בוקר: בהחלט.

נאוה בוקר: החזון של הוועדה הזאת אומר לא לחכות לשום אסון נוסף, לא לחכות לשריפה, לעשות הכל כדי למנוע את האסונות הבאים.

נאוה בוקר: במסגרת הוועדה אנחנו כמובן נעקוב מקרוב אחר השיפורים במערך הכבאות וההצלה, נלווה את התהליכים הארגוניים.

נאוה בוקר: איך לא, נתמוך גם בלוחמי האש המקצועיים והמצוינים שיש לנו.

נאוה בוקר: אנחנו מתכוונים להוות את צינור הפעולה העיקרי מול משרדי הממשלה.

נאוה בוקר: הכלל הראשון בוועדה הזאת הוא שאנחנו פה כדי לעבוד.

נאוה בוקר: קצב החיים בפוליטיקה הוא מהיר מידי, לצערי.

נאוה בוקר: אני מתכוונת לנצל כל רגע שיתאפשר לנו כדי לדון בנושאים, כואבים ככל שיהיו, באופן מקצועי וענייני ביותר.

נאוה בוקר: הכלל השני בוועדה הזאת זה הסינרגיה, כי להצלחת שיפור הכבאות בישראל אנחנו צריכים שיתוף פעולה של גורמים רבים.

נאוה בוקר: היום הזמנו לכאן את משטרת ישראל ואת קק"ל.

נאוה בוקר: אני מניח שבדיונים הבאים נזמין גופים נוספים.

נאוה בוקר: חשוב לי לציין שוועדה מקצועית היא לא עניין של פוליטיקה או של ימין ושמאל.

נאוה בוקר: נכון שיהיו נושאים שבמהותם תהיה להם איזו שהיא השלכה פוליטית, אבל אני מבקשת מהנוכחים, ללא קשר לשיוך מפלגתי זה או אחר, לקחת חלק מקצועי בוועדה, לשים בצד את המחלוקות הפוליטיות, כי כפי שכולנו יודעים, האש לא מבדילה בין יהודי לערבי או בין דתי לחילוני.

נאוה בוקר: חשוב שנשתף יחד פעולה, חשוב שנטפל בסוגיות שנמצאות על סדר היום.

מכלוף מיקי זוהר: שמחתי להיות חלק מהוועדה הזאת, שמחתי לקחת חלק בעשייה שאת רוצה לעשות בשנים הקרובות כל עוד נהיה פה.

מכלוף מיקי זוהר: אני מניח שזה גם יקרה, למרות שחלקם פסימיים.

מכלוף מיקי זוהר: אני מאוד אופטימי לגבי הממשלה הנוכחית.

נאוה בוקר: שמחה לשמוע.

מכלוף מיקי זוהר: שמחתי לקחת חלק מהסיבה שאני יודע כמה זה בא מדם ליבך, כמה את באמת מעריכה את הנושא הזה והוא חשוב לך.

מכלוף מיקי זוהר: היה לי לכבוד לקחת חלק בעניין הזה.

מכלוף מיקי זוהר: ברשות

מכלוף מיקי זוהר: כם אני רוצה לפנות אליך, אדוני הנציב.

מכלוף מיקי זוהר: קחו בחשבון שלוועדה הזאת יש המון המון כוח שדווקא אתם יכולים לנצל.

מכלוף מיקי זוהר: ועדה כזאת יכולה לשמש לא רק כפה, אלא גם כסוג של טריגר או רגולטור שיכול לעזור לכם להשיג הישגים למען שירותי הכבאות.

מכלוף מיקי זוהר: נאווה לקחה על עצמה את היוזמה הזאת, היא "מיינדד" לסיפור הזה.

מכלוף מיקי זוהר: אני חושב שיש לכם סוג של עזרה שאתם לא יודעים עדיין - בהמשך תוכלו להעריך אותה יותר - מה תוכלו לעשות איתה.

מכלוף מיקי זוהר: ברגע שיש לכם חברת כנסת שמחויבת לנושא הזה, היא קיבלה גם ועדה שיכולה לקדם את הנושא הזה, זה אומר שאתם במצב שאתם יכולים לנצל את זה טוב.

מכלוף מיקי זוהר: אני סומך עליכם שתעשו את זה.

מכלוף מיקי זוהר: את שירותי הכבאות אני מכיר היטב.

מכלוף מיקי זוהר: אני מהעיר קריית גת.

מכלוף מיקי זוהר: אני זוכר עוד בגיל צעיר שמשפחתי כולה הייתה מתרכזת בימי שישי בתחנת כיבוי אש.

מכלוף מיקי זוהר: היא הייתה יושבת עם הכבאים.

מכלוף מיקי זוהר: זה היה כמו משפחה.

נאוה בוקר: זה היה פעם משפחתי.

מכלוף מיקי זוהר: זה היה באמת מאוד מאוד מיוחד.

מכלוף מיקי זוהר: יש לי זיכרונות רבים.

מכלוף מיקי זוהר: אגב, יש לי בני משפחה ששייכים לשירותי הכבאות, בני משפחה שחלקכם אפילו מכירים.

מכלוף מיקי זוהר: הבן דוד שלי הוא יגאל זוהר, אתם בטח מכירים אותו היטב.

נאוה בוקר: בטח.

מכלוף מיקי זוהר: נכון שהוא בן דוד שלי, אבל כשאתה מדבר איתו בנושא כבאות, הוא אומר לך: אני לא מכיר אותך בכלל, אתה לא בן דוד שלי, אתה לא אחיין שלי, לא מעניין אותי.

מכלוף מיקי זוהר: הוא אדם מאוד מאוד פדנט, לפחות מההיכרות שלנו איתו.

מכלוף מיקי זוהר: אני מכיר את שירותי הכבאות באמת לעומק.

מכלוף מיקי זוהר: אני יודע מה אני יכול לסייע.

מכלוף מיקי זוהר: אני בסופו של דבר מניח שיש לנו את ההזדמנות האמיתית הזאת יחד איתך, נאוה, לעזור לשירות הכבאות.

מכלוף מיקי זוהר: את תובילי את זה.

מכלוף מיקי זוהר: אנחנו מאמינים לך, סומכים עליך ומאחלים לך הצלחה רבה בדרכך.

נאוה בוקר: תודה רבה.

נאוה בוקר: בראש וראשונה אני חייבת לברך את הכבאים שנמצאים כאן.

נאוה בוקר: הם חזרו מהאולימפיאדה בווירג'יניה, אולימפיאדה של כבאים ושוטרים.

נאוה בוקר: הם הביאו לנו 9 מדליות, 5 זהב - - -

<אברהם אנקורי: ארד, כסף.

נאוה בוקר: אני מקווה שעוד נעשה איזה טקס.

<קריאה: יפה שאת מזכירה את זה.

<אברהם אנקורי: הבאנו כבוד, אבל לא קיבלנו כמו שצריך מהמערך.

<אברהם אנקורי: הבאנו את הכבוד למדינה הזאת.

<קריאה: איפה שיש כבוד אין כסף.

<אברהם אנקורי: אנחנו לא מחפשים כסף.

<אברהם אנקורי: מילה אחת שווה יותר מזהב.

<גדליהו לייב: לקרוא לאנשים, להגיד להם משהו.

<קריאה: בשם הוועדה תברכי אותם.

נאוה בוקר: אני מאמינה שעוד נעשה טקס מכובד.

<אברהם אנקורי: יהיה.

נאוה בוקר: מגיע לכם.

נאוה בוקר: יישר כוח.

נאוה בוקר: כל הכבוד.

נאוה בוקר: זה כייף לשמוע.

נאוה בוקר: זו גאווה למדינת ישראל, לא רק למערך הכבאות.

<אברהם אנקורי: צודקת.

<שחר איילון: צהריים טובים לכולם.

<שחר איילון: גם אני מתרגש.

<שחר איילון: כשנאוה סיפרה לי שהיא עומדת להקים תת ועדה בוועדת הפנים של הכנסת, שמחתי ובירכתי.

<שחר איילון: מיקי, אני מאוד שמח שהצטרפת.

<שחר איילון: יש לך קרוב משפחה אמיץ, מפקד למופת שלחם ב"צוק איתן", היה שם ולא עזב את המקום.

<שחר איילון: הוא חלק ממשפחת הלוחמים, ממשפחת הכבאים שנמצאים פה.

<שחר איילון: נאוה נפגעה בצורה טרגית בשריפה הגדולה בכרמל.

<שחר איילון: היא לקחה את האירוע הזה אחרי מות בעלה היקר ליאור בוקר שהיה קצין משטרה למופת והחליטה שהיא הולכת להסיע.

<שחר איילון: הדבר המעניין שהיא הלכה להסיע דווקא לעולם הכבאות.

<שחר איילון: בשנים האחרונות, ב-4 השנים האחרונות היא הובילה בעזרת עמותה שהיא הקימה כמעט ללא תמיכה כספית עם הרבה כסף משלה, דלק משלה, מרכזי לימוד ומרכזי הדרכה ברחבי הארץ, בעיקר בפריפריה, עזרה למתנדבים, סייעה בכל מה שצריך בשדולות כאלו ואחרות שחלק מהן סמויות מהעין.

<שחר איילון: זה המקום להגיד, נאוה, יישר כוח על כל מה שעשית בשנים האחרונות, שיהיה לך בהצלחה בכנסת.

נאוה בוקר: תודה רבה.

<שחר איילון: אנחנו, כפי שציינת בפתח הדברים שלך, עברנו רפורמה.

<שחר איילון: קיבלנו כסף.

<שחר איילון: צריך להגיד על הטוב, לברך על הטוב ולהגיד תודה על מה שקיבלנו, אבל הפערים, חברת הכנסת יושבת ראש תת הוועדה, הם כל כך גדולים.

<שחר איילון: חלק אולי יוזכרו היום, חלק בעתיד, חלק בישיבות הבאות.

<שחר איילון: היום זה יותר ישיבה חגיגית.

<שחר איילון: הפערים הם עצומים.

<שחר איילון: המערך הזה צריך להשלים פערים שהצטברו במשך עשרות שנים.

<שחר איילון: אנחנו לא דומים למערכות כיבוי אחרות בהיקף, בגודל ובתקנים.

<שחר איילון: אני צריך לעשות מאמץ גדול והשתדלות גדולה באוצר, בכנסת ובממשלה.

<שחר איילון: אני מברך ומצטרף לברכות.

<שחר איילון: לא היה לנו ספק שהאנשים שלנו שהתאמנו, הכינו את עצמם בדקדקנות ויצאו במשלחת לארצות הברית הביאו כבוד.

<שחר איילון: אני גאה בכם.

<שחר איילון: אני מצטרף לברכות.

<שחר איילון: פעם ראשונה היום נודע לי פורמאלית שקיבלתם 9 מדליות.

<שחר איילון: תשלחו לי נייר, תגידו לי מה היה שם, כדי שאני אוכל לזמן אותנו ולהגיד תודה.

<שחר איילון: היום בבוקר השתתפנו בטקס ובאירוח של מישהו, הייתי אומר מקבל שירות, בעל מפעל גדול שעלה באש.

<שחר איילון: הוא הזמין אותנו, הראה את המפעל.

<שחר איילון: אני לא אומר את השם, אבל הלוחמים, אנשי מחוז דרומי קיבלו הרבה מאוד מחמאות.

<שחר איילון: אמרתי גם לבעל המפעל שזה ברור לי.

<שחר איילון: הוא אמר לי שהם לחמו שם כמו אריות, הצילו את המקום, הצילו מיליונים, אפילו יותר ממיליונים.

<שחר איילון: את מייצגת תפישה של בטיחות אש לכל האזרחים, אבל תדעי לך שיש לך כאן קבוצה של לוחמים, אנשים אכפתיים, אנשים שהרבה דברים כואבים להם.

<שחר איילון: אני מודה לך על כל השנים שעשית, שיהיה לך הצלחה בתת הוועדה.

נאוה בוקר: ונעשה עוד, בעזרת השם.

<שחר איילון: ונעשה עוד.

<שחר איילון: חשוב לעשות עוד למען בטיחות מדינת ישראל.

נאוה בוקר: אני אתחיל בנושא הראשון, כי יש כאן את נציגי המשטרה: השריפות החוזרות ונשנות בערי ירושלים, דרכי מניעה ושיתוף פעולה עם משטרת ישראל, קק"ל וגורמים נוספים.

נאוה בוקר: זה הנושא שיעלה לדיון עכשיו.

נאוה בוקר: בכל קיץ , לצערנו, מתחילה תופעת הצתות מכוונות באזור עוטף ירושלים.

נאוה בוקר: לדברי לוחמי האש, ואני אשמח לשמוע עוד מעט התייחסות של נציגי הכיבוי, יש מאות הצתות מכוונות בגל ההצתות הנוכחי.

נאוה בוקר: בתחילת החודש הזה עלו באש למעלה מאלף דונם של חורש טבעי באזור מעלה החמישה.

נאוה בוקר: חשוב לזכור שברוב המקרים האש לא פורצת סתם.

נאוה בוקר: זאת או רשלנות או כוונת מכוון זדונית, מה שנקרא.

נאוה בוקר: יש דיווחים על כבאים שמגיעים לשטח ותוך כדי שהם מתחילים לכבות שריפה, מגיעים למקום פלסטינים, לפעמים גם ערבים, לצערנו, תושבי ישראל, ומציתים סביבם, ממש לנגד עיניהם הם עושים את זה.

נאוה בוקר: במקרים רבים האירוע כולו מורכב מאיזה שהם מארבי אש לכבאים עצמם.

נאוה בוקר: זה מעדויות של כבאים.

נאוה בוקר: נזרקות עליהם אבנים ובקבוקי תבערה בזמן שהם מכבים את השריפות.

נאוה בוקר: במקרים אחרים מגיעים המציתים ומדליקים שריפות משנה מסביב לכוח הכיבוי שהגיע.

נאוה בוקר: הם מנסים בעצם ללכוד את הכבאים באש מכל הכיוונים.

נאוה בוקר: המידע הזה, לצערי הרב, הוא לא פנטזיה, הוא מגובה בסרטונים ובעדויות של כבאים, שזה חמור מאוד בעיני.

נאוה בוקר: תראו, אני יודעת שיש פעילות הדוקה עם משטרת ישראל שמבררת את האירועים, אבל אני חושבת שאי אפשר להמשיך כך בשגרת ההצתות האלו שחונקת את הכיבוי וגם את המשטרה.

נאוה בוקר: חייבים למצוא איזו שהיא דרך, כמה דרכים, אולי, כדי לחסל את התופעה, אם זה באכיפה מוגברת, אם זה בענישה אגרסיבית, אם זה באמצעים טכנולוגיים לזיהוי הפושעים או לזיהוי מהיר יותר של ההתפתחות של הדליקות.

נאוה בוקר: כל רעיון פרקטי שיסייע לשים קץ לתופעה הזאת יתקבל כאן בברכה.

נאוה בוקר: אני אשמח לשמוע אתכם.

נאוה בוקר: אנחנו נתחיל עם מפקד מחוז ירושלים, אלי פרץ.

נאוה בוקר: אני מבינה שהשריפות אצלכם אורכות הרבה שעות.

נאוה בוקר: יש איזו שהיא בעיה בכוח אדם?

<אלי פרץ: צהריים טובים, אני מברך על הוועדה, אני מברך את יושבת הראש.

<אלי פרץ: אנחנו מדברים על תחום של שריפות שכל כך להצית אותן.

<אלי פרץ: אנחנו מפעילים כל כך הרבה כוחות, גם אוויריים וגם קרקעיים.

<אלי פרץ: התבקשתי לדבר על 3 פרמטרים בנוגע לאירועים שקרו בפרוזדור ירושלים: נושא של ההגנה על היישוב והיער שבעקבותיו והנושא של השת"פ.

<אלי פרץ: היה לנו רצף של אירועים שקרו יום אחרי יום.

<אלי פרץ: זה התחיל באבו גוש, לאחר מכן מעלה החמישה, לאחר מכן כפר אוריה.

<אלי פרץ: סיימנו שוב במעלה החמישה באותו תא שטח.

<אלי פרץ: בכל המקרים האלה הופעלו כוחות מעל ומעבר למה שמחוז אפילו יכול לתת, לכן גם נעזרנו בסיוע ממחוזות אחרים.

נאוה בוקר: אומרים שלא הוזעקו מספיק כוחות, שאין מספיק כוחות בשריפות האלה ובגלל זה השריפות מתפשטות במשך שעות.

<אלי פרץ: הופעלו בכל אירוע כזה 6 מטוסים, מסוק משטרתי.

<אלי פרץ: יש לי פה אפילו את הפירוט, אני לא אלאה אתכם.

<אלי פרץ: בין 18 ל-20 צוותים עבדו בכל אירוע כזה.

<אלי פרץ: צריך לזכור שבמקביל לאירועים האלה יש לנו אירועים בשוטף.

נאוה בוקר: מאיפה אתם מזעיקים, אגב, את הכוחות, מכל הארץ?

<אלי פרץ: אנחנו מזעיקים מהמחוז שלנו ככל האפשר מבלי להפקיר את העיר, אבל יחד עם זאת גם מאזור המרכז ומאזור מישור החוף.

<אלי פרץ: 18-20 צוותים בכל אירוע כזה פעלו.

<אלי פרץ: ברמת הצוותים לא הייתה בעיה.

<אלי פרץ: הבעיה היא, כפי שאמרת, שמפה מציתים לנו וכן הלאה.

<אלי פרץ: יש דברים שהם תיעודיים.

<אלי פרץ: אני לא אדבר על החקירות, כי כל חקירה שאנחנו מגיעים למסקנה שמדובר בהצתה, אנחנו מעבירים לטיפול משטרת ישראל שממשיכה מכאן והלאה בחקירה.

<אלי פרץ: בכל השריפות האלו הופעלו מטוסים שעות רבות.

<אלי פרץ: זה עלויות לא קטנות, כוח אדם ששוהה בשטח המון זמן, שלא לדבר על הנזק הסביבתי שקורה.

<אלי פרץ: דוגמה קטנה: במעלה החמישה נאלצנו לסגור את הכניסה להר אדר לפרק זמן לא קצר, כיוון שהדרך היחידה שמובילה ליישוב הייתה חסומה לחלוטין עם להבות.

<אלי פרץ: כשברגע מסוים ראינו שזה מתמשך, עשינו פרוזדור, חיץ חי סביב הכביש או לצידי הכביש, הכנסנו קבוצות של תושבים ליישוב.

<אלי פרץ: כנ"ל במעלה החמישה.

<אלי פרץ: זה לגבי הנושא של האירועים האחרונים.

<אלי פרץ: זה בשוטף.

<אלי פרץ: בחלק מהם יש לנו את התיעוד כיצד זה קרה, בחלק מהם יש לנו השערה כיצד זה קרה, כאשר כל זה עבר למשטרה.

נאוה בוקר: יש דרכי מניעה?

נאוה בוקר: אני יכול לספר לך שאני לפני מספר שבועות ביקרתי במחוז דרום, ערכתי שם סיור.

נאוה בוקר: לשמחתי הסתבר לי שיש שם שיתוף פעולה מדהים בין משטרת ישראל לכבאות.

נאוה בוקר: הם הקימו שם איזה שהן יחידות סיור.

נאוה בוקר: אני לא זוכרת את השם המדויק.

נאוה בוקר: אולי ידידנו משה סויסה יזכיר לי איך קוראים ליחידות האלו.

נאוה בוקר: מדובר ביחידות סיור משותפות של המשטרה והכבאות.

<משה סויסה: יחידה משותפת של המחוז הדרומי יחד עם יחידת הכבאים שלנו.

<משה סויסה: מתחילת הקיץ אנחנו משתפים פעולה יחד עם קציני משטרה.

<משה סויסה: כמו שאמר אלי, לפעמים, וגם את הזכרת, יש בתוך אירוע הצתות אחרות או דברים כאלה.

<משה סויסה: המשטרה נמצאת איתנו באותם אירועים.

<משה סויסה: זה צוות שהוקצה רק לטובת אירועי הקיץ.

<משה סויסה: הוא מתחיל לעבוד מאפריל עד סוף יולי.

נאוה בוקר: אלי, זה רעיון שנראה לי.

נאוה בוקר: הייתי שם ומאוד התרשמתי.

נאוה בוקר: חשבתי שזה יכול לעבוד מצוין גם במקומות נוספים.

<אלי פרץ: הנושא של המניעה מתחלק למספר פרמטרים.

<אלי פרץ: פרמטר אחד זה מה שאנחנו מבצעים בשטח.

<אלי פרץ: כשאני אומר "אנחנו", אני מתכוון לכל הגופים.

<אלי פרץ: אם אנחנו מדברים על השת"פ, אז עלינו כמה מדרגות בשנים האחרונות מבחינת שת"פ עם כל הגופים האחרים.

<אלי פרץ: בעקבות השריפה בכרמל היו ועדות שישבו על הנושא הזה של הגנה על יישובי היער.

<אלי פרץ: נתקבלו שם מספר מוסכמות יחד עם כל הגופים, יחד עם הרשויות המקומיות, המועצות האזוריות.

<אלי פרץ: ייאמר לזכותם של קק"ל שהם לא המתינו לסיום העבודה, ויכן שיש ישובים שגובלים עם היער ישנה עבודה של חישוף לפי הפרמטרים שנקבעו באותן ועדות.

<אלי פרץ: זאת המניעה האקטיבית שאנחנו עושים.

נאוה בוקר: עם משטרת ישראל יש שיתוף פעולה?

<אלי פרץ: כן, עם משטרת ישראל עשינו סיורים סביב הישובים.

<אלי פרץ: אגב, באזור ירושלים ובירושלים היו לא מזמן טיסות של אנשי מניעה שטסו מעל, מיקדו את העבודה במקומות ספציפיים עם סכנות מידיות.

<אלי פרץ: לשם אנחנו משייכם את העבודות הספציפיות.

<אלי פרץ: זה צד אחד לסיפור.

<אלי פרץ: מה שעמיתי סויסה אומר זה נכון, זה חשוב.

<אלי פרץ: אגב, בעבר היה, לצערי היום פחות, הנושא של יחידות.

<אלי פרץ: החבר'ה האלה שמסתובבים בשטח הם באמת מכפיל כוח למנוע שריפות.

<אלי פרץ: הגילוי המוקדם הכי חשוב לנו.

נאוה בוקר: זה מה שאני אומרת.

נאוה בוקר: אני הבנתי, סגן ניצב עובדיה, שהדליקות האלו פורצות בעיקר כשהם חוזרים ויוצאים לעבודה, ידידנו מהרשות.

נאוה בוקר: אני אשמח לשמוע איך המשטרה פועלת בעניין.

<רונן עובדיה: קשה למקד את זה לפרק זמן מסוים, כי זה לאורך כל היממה.

<רונן עובדיה: אין מיקוד מסוים לגבי השעות.

<רונן עובדיה: אני אגיד לגבי פעילות המניעה שלנו בשיתוף כב"א.

<רונן עובדיה: אנחנו למעשה מתחילים את עבודת המטה כבר באפריל, לפני הקיץ, ולא עוסקים בניקוש או בדברים מסוג אלה, אלא אנחנו מתחילים בעבודות מניעה, כמו שחברי סויסה אמר.

<רונן עובדיה: אנחנו מפעילים יחידות, גורמים מקצועיים מבצעיים שיעשו פעילות מניעה בכל מה שקשור ביערות, אם זה במג"ב הכפרי, אם זה יחידות המתנדבים.

<רונן עובדיה: זה נעשה לאורך כל העונה.

נאוה בוקר: לא נעים לי להגיד לך, לא נראה לי שזה עובד.

<רונן עובדיה: מדובר בשטח ענק מאוד.

<רונן עובדיה: אין יכולת להיות בכל מקום ובכל שעה.

נאוה בוקר: אולי מצלמות.

<רונן עובדיה: דיברנו על מניעה באזור הרי יהודה.

<רונן עובדיה: התא שטח הוא תא שטח ענק מאוד, לכן אין ביכולתנו להיות בכל מקום ובכל שעה.

<רונן עובדיה: אנחנו עושים את המיטב ואת המרב.

<רונן עובדיה: לגבי פעילויות נוספות, אנחנו עושים פעילות מודיעינית לגבי נקודה מסוימת.

<רונן עובדיה: אם אני לוקח את מעלה החמישה בתקופה האחרונה שספג מספר שריפות באזור זמן די קצר, אנחנו מושקעים שם כרגע מודיעינית וחקירתית על מנת להביא לידי תפיסתם של מבצעי העבירה.

<רונן עובדיה: מעבר לזה, פיתחנו מודלים ביחד עם כב"א במהלך החודשים האחרונים איך להגיע לשריפה כמה שיותר מהר, איך למנוע את השריפה.

<רונן עובדיה: אנחנו פועלים איתם בשיתוף פעולה בתוך ירושלים וגם מחוץ לירושלים.

נאוה בוקר: ויש ירידה?

<רונן עובדיה: אם אני מדבר על מספרים, אז בשנה שעברה היו 26 מקרים של שריפות בהרי יהודה.

<רונן עובדיה: אנחנו מדברים כרגע על 7 שריפות גדולות בהרי יהודה.

<רונן עובדיה: אני חושב שזה כן מוכיח את עצמו.

נאוה בוקר: הממדים שלהן עצומים.

<רונן עובדיה: קשה לאמוד, אבל אם אני משווה את זה לשנה שעברה, אני חושב שאנחנו הרבה פחות ממה שהיה.

<גדליהו לייב: אני מברך את כולם שיושבים פה לראשונה בוועדה החדשה.

<גדליהו לייב: אני הייתי היועץ של אמנון כהן בוועדה הקודמת.

<גדליהו לייב: כשאתם מעלים את הנושא של השריפות, יש כמה פרמטרים בשביל להבעיר את השריפה.

<גדליהו לייב: הערבים, לצערנו, מתפכחים מיום ליום.

<גדליהו לייב: השריפה דורשת מהירות של רוח מזרחית ואזור יבש.

<גדליהו לייב: הם לא ידליקו את זה בכל תאריך.

<גדליהו לייב: המשטרה יודעת את זה, גם הכיבוי יודע את זה.

<גדליהו לייב: אנחנו צריכים להימנע בימים שיש מזג אוויר שרבי עם רוחות חזקות.

<גדליהו לייב: פה אנחנו צריכים להשגיח.

<גדליהו לייב: אני הראיתי לך כמה תמונות.

<גדליהו לייב: שלשום היינו בעוספיא ובדליה.

<גדליהו לייב: ניסינו להיכנס לאירוע של שריפה.

<גדליהו לייב: העמדנו את הכבאיות.

<גדליהו לייב: הגיעו לשם 5 צוותים.

<גדליהו לייב: הגענו 3,4 קילומטר מהאזור.

<גדליהו לייב: אי אפשר היה לחדור לתוך השבילים, לתוך היער.

<גדליהו לייב: זה בין עוספיא לדליה.

<גדליהו לייב: זה נמצא יותר באזור עוספיא, ששם ראשי המועצות לא נוגעים ולא עושים דבר.

<גדליהו לייב: בשריפה הגדולה התרענו על כך ש-4 כבאיות נהרסו.

<גדליהו לייב: את הציוד הרסו, את הגלגלים הרסו.

<גדליהו לייב: הם לא שמים יד.

<גדליהו לייב: קרן קיימת, שאנחנו בשיתוף פעולה איתם, ורת"ג לא יכולים להיכנס לתוך העיר.

<גדליהו לייב: לתוך היישוב הוא לא יכול להיכנס.

<גדליהו לייב: פה ראשי המועצות לא נוגעים.

<גדליהו לייב: כמה פעמים בשריפה הגדולה התרעתי שראש מועצת עוספיה וגם דליה צריכים לתת את הדין.

<גדליהו לייב: הם לא נותנים דרכי גישה.

<גדליהו לייב: הבאתי לך פה את ההוכחה עם מכתבים.

<גדליהו לייב: יש לי תיק שלם על כך שהם לא עושים דבר.

<גדליהו לייב: ישב השר אהרונוביץ ושאל: למה אתם לא כותבים מכתבים.

<גדליהו לייב: תיקים של מכתבים נכתבו על זה, נשלחים אליהם, גם לנציב, גם לשר.

<גדליהו לייב: לא נעשה דבר.

<גדליהו לייב: מה הם עושים?

<גדליהו לייב: הם מתחילים לפלוש לשטח, מתחילים להדליק אותו.

<גדליהו לייב: אחרי חודשיים את רואה בנייה.

<גדליהו לייב: לגבי השריפות מההצתות, יש תאריכים.

<גדליהו לייב: את לא יכולה ביום רגיל.

<גדליהו לייב: ביום כזה לא ידליקו את היער.

נאוה בוקר: אתה אומר שזה צריך להיות - - -

<גדליהו לייב: יש רוח, יש את התנאים המינימאליים.

<גדליהו לייב: פה צריך להשגיח, פה צריך לעשות את השיתוף, פה צריך לשים את המצלמה, לשים בלון פורח.

<גדליהו לייב: יש את הדברים האלה.

<גדליהו לייב: צריך לשים את הדברים האלה בתקופה הזאת מעל היערות.

<גדליהו לייב: אפשר לשים את זה שם.

<גדליהו לייב: אפשר לשים שם בן אדם שישגיח על היערות, שיראה את כל חיפה.

<גדליהו לייב: עד היום לא עושים את זה.

נאוה בוקר: אתה אומר שגם בחיפה, באזור הכרמל המצב הוא די - - -

<גדליהו לייב: די מאכזב.

<גדליהו לייב: יכולים לשפר.

<גדליהו לייב: יש מקום לשפר.

<גדליהו לייב: אנחנו משפרים את זה במה שאפשר, כמו שהעלו פה.

<גדליהו לייב: אנחנו עושים את השיפורים, אבל אין מספיק כוח אדם לזה.

<גדליהו לייב: ראשי המועצות לא משתפים פעולה.

<גדליהו לייב: אני רוצה להעלות את ראשי המועצות על מוקד.

<גדליהו לייב: מי שצריך לעלות על מוקד, שישלם.

נאוה בוקר: אפשר לזמן את ראשי המועצות לישיבה הבאה.

<גדליהו לייב: שישבו ויסבירו למה הם לא עושים, בייחוד עוספיא ודליה.

דניאל עטר: תראו, מהמעט ששמעתי אני רוצה להציע לטובת העניין, כי האנשים פה מאוד ממוקדי עניין.

דניאל עטר: אני מניח שיסבירו לכם מה המשמעות של ועדת משנה.

דניאל עטר: חלקכם גם יודעים.

דניאל עטר: אנחנו חברים בוועדת הפנים.

דניאל עטר: יש לה הרבה מאוד נושאים על סדר היום.

דניאל עטר: כאשר בא נושא שהמדינה רואה אותה ככבד משקל ויודעת שמליאת הוועדה לא יכולה להתמודד איתו בחיי היום יום, היא מקימה ועדת משנה כדי להתעסק בו.

דניאל עטר: נבחרה נאוה, כולנו בירכנו אותה.

דניאל עטר: אין לי ספק שהיא גם תעשה עבודה מצוינת.

דניאל עטר: אני ממליץ לנו להתמקד במטרות של הוועדה.

דניאל עטר: אני לא סתם ביקשתי את הנוסח של הגדרת המטרות.

דניאל עטר: המטרה הברורה של ועדת המשנה לשירותי הכבאות זה לעסוק בין היתר בהצטיידות מערך הכבאות, הכשרות, פערי כוח אדם, התארגנות הרשות הארצית לכבאות והצלה וחוק הרשות הארצית.

דניאל עטר: למה אני אומר את זה?

דניאל עטר: אני אומר, כיוון שהרבה פעמים כאשר אנשים מגיעים לדיונים בוועדה, אז זה אחד משתיים: או שרוצים לסמן "וי" שהם היו בוועדה והלכו, שזו לא הכוונה כאן, או שהם רוצים להשיג מטרה מסוימת.

דניאל עטר: מכיוון שיש פה הגדרה מאוד ברורה, אני מציע שאתם לפחות - אנחנו צריכים ללמוד את זה, אז אנחנו שואלים שאלות לרוחב, לעומק וכן הלאה - תמקדו את הדברים בנושאים שלשמם הוקמה ועדת המשנה, כי בסוף נצטרך לקחת חלק מהדברים, לתרגם אותם להצעות החלטה, לבוא איתם למליאת ועדת הפנים, לאשר אותם שם, וללכת איתם קדימה כדי שבסופו של דבר שירותי הכבאות יהיו הרבה יותר טובים ממה שהיו ערב האסון בכרמל.

דניאל עטר: היום הם כבר הרבה יותר טובים.

דניאל עטר: יושב פה ידידי משה סויסה שהוא מומחה בכבאות.

דניאל עטר: למה הוא מומחה?

דניאל עטר: הוא מומחה בכל המובנים, אפילו על השריפה האישית שלו הוא התגבר ונמצא פה חזרה.

דניאל עטר: כמי שהיה יושב ראש איגוד ערים לכבאות באזור העמקים אני מכיר את הנושא הזה.

דניאל עטר: באתי להגיד לכם שאנחנו איתכם.

דניאל עטר: שאנחנו נמצאים כאן כדי לתת את כל הגיבוי על מנת שאתם, אנשי המקצוע הטובים ביותר שיש – אני יודע שאתם הטובים ביותר שיש - תעשו את העבודה הכי טובה שאפשר.

דניאל עטר: אנחנו ניתן לכם את הכלים, את הגיבוי ונהיה השליחים שלכם כאן בבית הזה שמקבל החלטות.

<מנחם פריד: אני שמח על הוועדה.

<מנחם פריד: נתחיל בברכות מבחינת הדברים החיוביים של שיתופי פעולה.

<מנחם פריד: אחרי השריפה בכרמל רשות הטבע והגנים הייתה הגוף הראשון שהצטייד במערכת קשר משותפת יחד עם כיבוי אש.

<מנחם פריד: אנחנו היום מסוגלים לדבר איתם, מה שלא היה בשריפה הגדולה, ולתקשר איתם בכל הרשתות.

<מנחם פריד: זה שיתוף פעולה שמאוד מסייע.

<מנחם פריד: רשות הטבע והגנים היא בסך הכל גוף מסייע.

<מנחם פריד: אמנם אנחנו אחראיים על הרבה מאוד דונמים, אבל אין לנו מערך כיבוי משלנו.

<מנחם פריד: שני דברים מטרידים מבחינתנו.

<מנחם פריד: אחד, השריפות במזרח ירושלים.

<מנחם פריד: זה קשור לנושא שהעלית של קו התפר.

נאוה בוקר: זה הנושא.

<מנחם פריד: לא רק מעלה החמישה וקו התפר.

<מנחם פריד: יש גן לאומי סובב חומות ירושלים שעוטף את החומות.

<מנחם פריד: אנחנו סובלים שם מהצתות מכוונות.

<מנחם פריד: מבחינת מספרים אנחנו כרגע על 65 אירועים, חלקם קטנים שאנחנו צריכים להתגבר עליהם בעצמנו, חלקם בעזרת כיבוי אש.

<מנחם פריד: יש לנו תפיסות וגם תיעוד מצולם של מציתים שהעברנו למשטרת ירושלים.

<מנחם פריד: זאת בעיה אחת.

<מנחם פריד: נקודה שנייה שלא עלתה פה ואני רוצה פה להעלות מצד הנציגות של ידידיי מכיבוי אש זה צה"ל.

<מנחם פריד: אנחנו השנה , לצערנו, עומדים על בערך 40 אירועים מאימוני צה"ל, בעיקר בבא"פ לכיש - - -

נאוה בוקר: זה נושא לדיון אחר, אני מתנצלת.

נאוה בוקר: אנחנו לא נרחיב לשם.

<מנחם פריד: אני אשמח שזה יירשם אצלך, כי אנחנו פה בצורה מאוד גדולה.

<משה סויסה: זה הועלה, זה נמצא אצל מבקר צה"ל.

<משה סויסה: הנציב מטפל בזה מולו.

<משה סויסה: אחת המשימות שלנו זה בא"פ לכיש.

נאוה בוקר: זה אחד הנושאים שיועלו לדיון באחת מהישיבות הבאות.

<גבי: בראש וראשונה אני רוצה לברך על הקמת הוועדה הזאת, זאת ועדה מאוד מאוד חשובה.

<גבי: כל האנשים שיושבים פה עוסקים בהצלת נפש ורכוש.

<גבי: ואין דבר יותר יקר מנפש, במיוחד להציל נפש אחת.

<גבי: בדבריי אני לא הולך לחדש הרבה לאנשי המקצוע, כי כולם מקצועיים, אני 35 שנים בכבאות.

<גבי: הדרכתי בבית ספר לכבאות 7 קורסים.

<גבי: בכל הקורסים למדנו מה זה מהות האש, מה זה גורמי האש ואיך אנחנו תופסים שריפה בזמן ומכבים אותה בקלות.

<גבי: כדי לתפוס שריפה בזמן, אנחנו חייבים להשתמש בכל מיני אמצעים שעומדים לרשותנו.

<גבי: למשל, בקק"ל הייתי מעביר עכשיו הדרכה ומכשיר את היערנים איך מכבים שריפה פשוטה שהיא שריפת קוצים.

נאוה בוקר: נציג קק"ל נמצא פה.

נאוה בוקר: אתם עוברים הדרכה?

<גבי: להכשיר את היערנים, להראות להם איך מכבים שריפה, ללמד אותם, אם זה מטף, מחבט, אם זה מתז או מכונית כיבוי.

<גבי: אנחנו בכבאות ירושלים הכשרנו יערנים, נתנו להם מכונית, אמרנו: פורצת שריפה, תשפוך עליה מים.

<גבי: אתה תופס אותה בזמן, נגמר הסיפור.

<גבי: זה הכל.

<גבי: צריך רק לתפוס אותה בזמן.

<גבי: לא צריך לתפוס את המציתים או את הסיבה למה פרצה השריפה.

<גבי: אני צריך לפתור את הבעיה על ידי זה שאני תופס את השריפה בזמן.

<גבי: מהות האש לא השתנתה, גורמי האש לא ישתנו גם אם נשב פה עוד 20 ועדות, הכל יהיה אותו דבר.

<גבי: השאלה רק מה אנחנו עושים, באיזה אמצעים אנחנו משתמשים כדי לתפוס את האש בזמן.

<גבי: זה שריפות בבתים, זה שריפות ביערות ובמקומות אחרים.

<גבי: זה קשור בציוד, בכוח אדם ובהיערכות נכונה.

<דוד ברנד: אני מברך כמובן על ההקמה של הוועדה הזאת.

<דוד ברנד: קצת ראייה כללית לפני שאני אתן תשובה למה שכאן נאמר.

<דוד ברנד: קרן קיימת לישראל עוסקת במניעה בעיקר.

<דוד ברנד: אנחנו מאז השריפה הגדולה בכרמל הקמנו, איתרנו 170 ישובים שנמצאים בסכנה.

<דוד ברנד: הקמנו 170 קווי חיץ מסביב לאותם ישובים, שזאת עבודה מאוד מאוד עתירת משאבים.

<דוד ברנד: את אותו כביש לישוב הר אדר, את קווי החיץ מסביב לדרך המובילה להר אדר קק"ל ביצעה.

<דוד ברנד: ההשקעות היו מאוד מאוד גדולות.

<דוד ברנד: בנוסף לזה, יש לנו באופן קבוע במשך כל עונת השריפות מגדלי תצפית שמאוישים בהם אנשים מ-08:00 בבוקר עד - - -

נאוה בוקר: זה עוזר?

נאוה בוקר: מגדלי תצפית צריכים - - -

<דוד ברנד: בוודאי שזה עוזר.

<דוד ברנד: בן אדם שיושב בתצפית עם משקפת והוא מיומן יכול לזהות מהר מאוד את השריפה.

<דוד ברנד: בנוסף לכך, יש לנו 24 כבאיות.

<דוד ברנד: את הצי של הכבאיות חידשנו מאז השריפה בכרמל.

<דוד ברנד: יש כבאיות עם נגישות יותר גדולה ליערות.

<דוד ברנד: אני חייב להדגיש שהאחריות על הכיבוי היא לא אצלנו, אנחנו בסך הכל נותנים את המענה הראשוני עד שכוחות כב"א מגיעים לאזור.

<דוד ברנד: יש קבוצות כוננות בתוך קק"ל – זה במענה אליך - גם של עובדי קק"ל וגם של עובדי קבלן.

<דוד ברנד: כל אחת מהקבוצות האלו עוברת הדרכות מסודרות לפני עונת השריפות, איך בדיוק לכבות את השריפות, איך לתקוף את השריפה, להתחשב בנושא של מזג אוויר, רוח, למשוך את הצינורות מהכבאית.

<דוד ברנד: אחת לאחת הדרכות מסודרות עם חתימות של כל האנשים בצורה הכי מסודרת שיכולה להיות.

<דוד ברנד: כולם מקבלים את ההדרכה, לא רק עובדי קק"ל, אלא גם עובדי קבלן.

<דוד ברנד: נמצא כאן חנוך צורף שהוא מנהל אזור ההר.

<דוד ברנד: הוא יכול לתת לכם מספר עובדות על השריפות שהתרחשו כאן בחצי השנה האחרונה.

<דוד ברנד: הסתכלתי על הנתונים שלנו מ-2013 לעומת 2014.

<דוד ברנד: חלה ירידה במספר אירועי השריפות וגם בשטח השריפות.

<דוד ברנד: יש איזו שהיא מגמה של ירידה, אבל צריך לחכות ולראות.

<דוד ברנד: אותה פעילות אדירה של קווי חיץ שהתבצעה לא תהיה שווה הרבה אם לא יהיו שני דברים.

<דוד ברנד: אחד, אם הרשויות האחרות שמשיקות לנו לא יפעלו.

<דוד ברנד: זה לא משנה אם עשיתי קו חיץ בשטח שאני אחראי עליו שמקיף רק שלושת רבעי מהישוב, כאשר רבע משטח הישוב שייך למועצה המקומית.

<דוד ברנד: אם היא לא תטפל בזה, לא יעזור שום דבר מה שעשינו.

<דוד ברנד: דבר שני, צריך גם לחשוב לעתיד, לא רק על ההקמה, אלא גם על התחזוקה.

<דוד ברנד: תחזוקה של קווי חיץ - - -

נאוה בוקר: אתה בעצם תומך בדעתו של מר לייב, שצריך לזמן את ראשי הרשויות שיתנו את הדעת על הנושא הזה.

<דוד ברנד: ודאי.

<שחר איילון: הנוכחים מכירים את זה, בעיקר אלה שעוסקים בתחום המשפטים.

<שחר איילון: השר גלעד ארדן, השר לביטחון פנים שלח מכתב על כך שהוא עומד לחתום על תקנה להגנה על ישובים שבה הוא מחייב את הישובים.

<שחר איילון: זאת תקנה שיהיה אפשר לאכוף אותה.

<שחר איילון: הוא שלח את זה למשרדי הממשלה השונים על-מנת לשמוע את תגובותיהם או איזה שהן הערות כאלו ואחרות.

<שחר איילון: אני מאמין שלאחר סבב ההתייחסויות שלהם הוא יוציא את זה כתקנה בחתימתו שיהיה לה גם כוח בחוק לחייב את הישובים, לא רק לבקש, לא רק להמליץ.

נאוה בוקר: אני כנראה אזמן לדיון הבא את ראשי הרשויות שגובלות באזורים שאנחנו מדברים עליהם, בעיקר באזור חיפה והכרמל, כדי לא לחכות לתהליך הבירוקרטי, אלא באמת להעיר אותם לנושא כדי שיפעלו.

נאוה בוקר: הכל טוב ויפה, מדברים איתי כאן על שיתופי פעולה, על עבודה רצינית, אבל תכל'ס יש דליקות.

נאוה בוקר: תודה לאל שלא נגרמו אסונות בנפש.

<אברהם אנקורי: תודה לאל שיש לוחמי אש כאלה.

נאוה בוקר: נכון.

נאוה בוקר: באמת עושים עבודת קודש.

נאוה בוקר: אני אעבור לנושא הבא שאותו ביקש יושב-ראש הארגון להעלות.

נאוה בוקר: זה בחינת תנאי הסף להשמת עובדים בתפקידים שונים והשלכתם על קידום עובדים מקצועיים מתוך המערכת.

<אברהם אנקורי: מאז הקמת הרשות נקלטו עובדים, נרכש ציוד, נבנו תחנות, אבל עדיין הפערים מאוד מאוד רחוקים וארוכים.

<אברהם אנקורי: תופעה אחת שאני רואה אותה - כשאני אומר "אני", זה 2500 עובדים רואים - זה שמשום מה נפתחה איזו דלת חד צדדית וכל התפקידים הבכירים במערך הכבאות מאוישים על ידי אנשים שבאים מהמשטרה ומהצבא, זאת בעקבות שינוי קריטריונים ותנאי סף למכרזים.

<אברהם אנקורי: אם בתקופה של האיגודים עניתי על התנאים, היום אני לא עונה על התנאים.

<אברהם אנקורי: נכנסו כמויות של בעלי תפקידים מבחוץ למערך הכבאות.

<אברהם אנקורי: אם המינהלת שלנו, שזה בית ספר לכבאות, מנתה בזמנו בסביבות 20, היום זה מעל 120.

<אברהם אנקורי: היום יש פקק להיכנס לחדר אוכל בצהריים ולאכול.

<אברהם אנקורי: אתה לא מכיר את האנשים.

<אברהם אנקורי: האנשים בכבאות, שזה לוחמי האש והקצינים הבכירים, ממורמרים, ובצדק, כי יש לנו מפקדים איכותיים, יש לנו מפקדים שהם בלב ובנשמה לוחמי אש, אבל הם לא יכולים להתמודד בעקבות שינוי תנאי הסף והקריטריונים.

<אברהם אנקורי: זאת נקודה אחת.

<אברהם אנקורי: ישנו "פול" בהסכם הרפורמה שמונה 840 איש, שזה לוחמי אש ומינהלת.

<אברהם אנקורי: צריכים להבין שאם נכנס אחד מהמינהלת, ירד לנו לוחם אש.

<אברהם אנקורי: עד עכשיו נקלטו 550 עובדים במערך הכבאות שהם לוחמי אש.

נאוה בוקר: למה אנשי מינהלת צריכים לבוא על חשבון, זה אמור להיות נפרד?

<אברהם אנקורי: 200 מתוך 550 נקלטו עוד לפני הקמת הרשות, זאת אומרת, לפני החוק.

<אברהם אנקורי: היום חסרים לנו המון המון לוחמי אש.

<אברהם אנקורי: אם יש לנו את תרחיש הייחוס, אז הוא בכלל מדבר על 9000 כבאים.

<אברהם אנקורי: כרגע לא ניכנס לזה.

<אברהם אנקורי: מה שכואב לי – כשאני אומר שכואב לי, אני מתכוון שזה כואב ל-2500 עובדים - שהמשרות הבכירות במערך הכבאות לא מאוישות על ידי אנשים מבפנים.

<אברהם אנקורי: 95% ומעלה זה רק אנשים מבחוץ, אם זה מהמשטרה, כמו שאמרתי, ואם זה מהצבא.

<אברהם אנקורי: אני חושב שפה צריך לעשות איזה שהוא מעשה.

<גבי: אנשי המשרדים מתודרכים בנושא כיבוי?

<גבי: הם יכולים לרדת לשטח?

<אברהם אנקורי: לא, הם פקידים ופקידות שנכנסו לבית ספר לכבאות.

<אברהם אנקורי: נבנו שם עשרות משרדים מאוישים.

<אברהם אנקורי: צריכים לתת גם פה את המענה, אבל לוחמי אש בשטח זה מה שצריך.

<אברהם אנקורי: אם יש תפקידים של חילוץ, לוגיסטיקה או כל מיני דברים כאלה ואחרים, יש לנו אנשים.

<אברהם אנקורי: אנחנו 2500 עובדים.

<אברהם אנקורי: יש לנו אנשים איכותיים שיודעים לעשות את העבודה הזאת.

<אברהם אנקורי: הבעיה היא שכשהמכרז מפורסם ומשנים את הקריטריונים, אני כבר לא עונה על הקריטריונים.

<אברהם אנקורי: נכנסים לנו שם אנשים מהמשטרה.

<אברהם אנקורי: מטייל שם אחד שהוא קצין בכיר במשטרה, ארליך קרמשניט, שהיה אימת העבריינים.

<אברהם אנקורי: התפקיד שלו זה אחראי גנרטור.

<אברהם אנקורי: הוא בעצמו אומר לי: "מה אני עושה כאן אני לא יודע".

<אברהם אנקורי: מכניסים ומכניסים ומכניסים.

<אברהם אנקורי: אני רוצה לראות אם ניתן לקחת קצין במערך הכבאות ולהעביר אותו לתפקיד בכיר במשטרה.

<אברהם אנקורי: זה לא יקרה לעולם, אבל מהמשטרה לכבאות יש טיילת.

<אברהם אנקורי: זה הכל.

<שיקו בר דב: אני אתייחס לנושאים שהעלה היושב-ראש.

<שיקו בר דב: קודם כל, אני מברך אותך כיו"ר הוועדה ואת כל החברים שהגיעו.

<שיקו בר דב: אנחנו מאוד מאוד שמחים שכנסת ישראל רואה חשיבות בנושא מערך הכבאות ונותנת לנו רוח גבית כדי לקדם את הנושאים שאנחנו מתמודדים איתם השכם וערב, אם זה בחשב הכללי, נציבות שירות המדינה או אנשי אגף התקציבים שכל פעם מבטיחים לנו: אתם פטורים מקיצוצים.

<שיקו בר דב: אתמול קיבלנו הודעה על כך ש-5 מיליון שקל יקוצצו מהתקציב שלנו.

<שיקו בר דב: אלה דברים לא פשוטים.

נאוה בוקר: על מה קיצוץ?

<שיקו בר דב: יש קיצוץ רוחבי, אתם מכירים את זה.

<שיקו בר דב: אם חשבנו שמערך הכבאות פטור מהקיצוצים, אז עדיין מחילים עלינו את אותו קיצוץ של 5 מיליון שקל.

<שיקו בר דב: כמובן שאנחנו לא יכולים לקצץ בדברים הקיימים.

<שחר איילון: שיקו, אנחנו חייבים להתנגד לזה.

<שיקו בר דב: אנחנו מתנגדים.

נאוה בוקר: חוץ מזה שאתם גוף בסוג של תהליך שיקום, רפורמה.

נאוה בוקר: לא יכול להיות שיקצצו 5 מיליון שקלים.

נאוה בוקר: אני לא שמעתי על זה.

נאוה בוקר: אני שמחה שאתה מעלה את זה.

<שיקו בר דב: אני אתייחס לדברים שהעלה יו"ר ארגון העובדים, אבי אנקורי.

<שיקו בר דב: תראו, בכבאות התהליכים של קליטת עובדים הם תהליכים שקודם כל נערך מכרז פנימי.

<שיקו בר דב: במכרז פנימי רשאים להתמודד כל עובדי הכבאות.

<שיקו בר דב: איפה הבעיה?

<קריאה: דיברו על הקריטריונים.

<קריאה: יש הרבה שעומדים אבל לא נקלטים.

<שיקו בר דב: אנחנו עושים מכרז פנימי.

<שיקו בר דב: המכרז הפנימי מבחינת הקריטריונים כמעט ולא שונה מבעבר.

<שיקו בר דב: אנשים עומדים בקריטריונים ויכולים לגשת.

<שיקו בר דב: איפה הבעיה האמיתית שנובעת בתהליך?

<שיקו בר דב: הבעיה היא עם הסכמי עבודה שהיו חתומים מקדמת דנא.

<שיקו בר דב: בעולם האיגודים כל איגוד היה חתום על הסכם.

<שיקו בר דב: המעבר של עובד מעבודה במשמרות לעבודה כעובד יום - זה בדרך כלל תפקידים שהם עובדי יום, שאז הקידומים הם לא בהליכים המבצעיים אלא בתפקידי מטה כאלה ואחרים – מוביל אותם בהסכמים לירידה מאוד גבוהה בשכר.

<שיקו בר דב: ניקח לדוגמה תפקיד של קצין חילוץ.

<שיקו בר דב: יש לנו 2 משרות רמ"ד.

<שיקו בר דב: רמ"ד זו המשרה המקבילה לרב סרן או רפ"ק.

<שיקו בר דב: זה תפקיד שהוא דרג ביניים בכיר שיכול להתקדם, אם זה בבית ספר או באגף המבצעים.

<שיקו בר דב: אין ספק שזה תפקיד שיש לנו אנשים מוכשרים ומקצועיים שיכולים לעשות אותו.

<שיקו בר דב: פרסמנו את המכרז.

<שיקו בר דב: אף אחד לא ניגש.

<שיקו בר דב: למה?

<שיקו בר דב: כי המשמעות היא לרדת להיות עובד יום.

<שיקו בר דב: אם זה דור א', אז היו תחנות כמו חיפה ותל אביב שהיה להם אובדן משמרת של 110% והשכר שלהם פחות או יותר נשמר, אבל היו תחנות, כמו יו"ש או ירושלים, שמדובר ב-70%.

<שיקו בר דב: הם נפגעים ברמות השכר שלהם באלפי שקלים.

<שיקו בר דב: אנשים אומרים: עם כל הכבוד, אני מתקדם, אני יוצא לקורס קצינים, אני מתקדם לתפקיד בכיר עם אחריות, עם סמכות, עם המון יכולת, אבל אני נפגע בשכר ב-3000,4000 שקלים, מה אני אסביר בבית.

<אברהם אנקורי: אתה מצייר פה תמונה - אתה כל פעם מצליח להפתיע אותי - שאני, לצורך העניין, עובד משמרת במערך הכבאות, אבל אני לא אעבור להיות עובד יום כי אני אפגע בשכר.

<אברהם אנקורי: אנחנו רחוקים מזה, בלשון המעטה.

<אברהם אנקורי: זה פשוט מאוד, חד וברור.

<אברהם אנקורי: הלכתם לנציבות שירות המדינה, שיניתם תנאי סף, שיניתם קריטריונים.

<אברהם אנקורי: בהתחלה זה היה: אנקורי, זה לא אנחנו, זה נציבות שירות המדינה ומדינה זה תקשי"ר.

<אברהם אנקורי: אנקורי הגיע לנציבות שירות המדינה.

<אברהם אנקורי: במקרה הגעתי עם שני קצינים.

<אברהם אנקורי: אני, שאני בסך הכל רס"ר, אבל רס"ר גאה, אמרתי לה: תגידי לי בבקשה מה הדרגות שלי, מה הדרגות שלהם.

<אברהם אנקורי: היא אומרת לי: אני לא מכירה.

<אברהם אנקורי: אני מכירה שב"ס, אני מכירה משטרה.

<אברהם אנקורי: את הדרגות שלכם אני לא מכירה.

<אברהם אנקורי: שמים לי ניירת.

<אברהם אנקורי: אני רק רואה שהכל בסדר ואני מאשרת.

<אברהם אנקורי: בוא נאמר את האמת - שלי בכל אופן - שאתם הלכתם ושיניתם את תנאי הסף, שיניתם קריטריונים.

<אברהם אנקורי: אנשים טובים שיש לנו במערך לא עונים על הקריטריונים כי אתם מתכוונים להביא אנשים מהמשטרה.

<אברהם אנקורי: בוא נקרא בשמות: עוזי זומר, ארליך קרמשניט, רן שלף.

<אברהם אנקורי: זה מהלוגיסטיקה.

<אברהם אנקורי: גם בחילוץ זה בן אדם שבא מהצבא.

<אברהם אנקורי: כמו שאתה אומר, אנשים נהדרים, אבל הם לא עונים על הקריטריונים כי שיניתם אותם, לא נציבות שירות המדינה, בשיתוף פעולה פורה עם גבי אשכנזי, אם איילה.

<אברהם אנקורי: למה, אין לנו אנשים טובים?

<אברהם אנקורי: יושב פה נציב כבאות והצלה.

<אברהם אנקורי: שייקח קצין בכיר אצלנו במערך, את מפקד מחוז דרום ויעביר אותו לתפקיד באותה רמה במשטרה.

<אברהם אנקורי: הוא לא מסוגל, כי המשטרה תעצור אותו.

<אברהם אנקורי: אנחנו אמרנו בהתחלה: אוקי, בסדר, אבל הטיילת הזאת לא נעצרת.

<אברהם אנקורי: כל בעלי התפקידים היום במערכך הכבאות הם מבחוץ.

<אברהם אנקורי: לפני הרפורמה נכנסו אנשים על יד אחת, כמו מפקד מחוז דן, או סממ"ז חוף.

<אברהם אנקורי: היום מפקד תחנה אזורי בפתח תקווה, לא ממ"ז שזה תפקיד בכיר, זה איזה קב"ט שהיה בשוהם.

<אברהם אנקורי: הוא היום מפקד תחנה.

<אברהם אנקורי: הוא מסתובב עם דרגות טפסר שכבאי ימות עד שיגיע לדרגה הזאת.

<אברהם אנקורי: שיקו, בוא נחדד את העניינים.

<אברהם אנקורי: תגיד באמת מה קרה ולמה יש לנו ערימות של שוטרים, בלי לפגוע במשטרה, ואנשי צבא בכבאות.

<אברהם אנקורי: מה, כל הכבאים מטומטמים, כל הכבאים הקצינים לא שווים?

<אברהם אנקורי: זאת הרפורמה שלנו?

<יעקב דדון: אבי, ואיך נבחר סממ"ז בירושלים?

<יעקב דדון: לא שאנחנו חושבים שהוא לא בסדר.

נאוה בוקר: אנחנו לא מבינים על מה אתה מדבר.

<יעקב דדון: מישהו מבחוץ נבחר להיות סממ"ז במחוז ירושלים, כאשר התמודדו מולו שני לוחמי אש, כבאים.

נאוה בוקר: מה זה "מבחוץ"?

<אברהם אנקורי: מהמשרד לביטחון פנים, לא מהכבאות.

<יעקב דדון: התמודדו מולו שניים שהם במערך 25 שנה.

נאוה בוקר: הוא ענה על הקריטריונים?

<אברהם אנקורי: הוא ענה על הקריטריונים.

<אברהם אנקורי: מה קורה?

<אברהם אנקורי: אם אני בא מבחוץ, הקריטריונים שלי שונים מהקריטריונים של הכבאים.

<אברהם אנקורי: אם רוצים מכבאי 10 שנות ניסיון בתפקיד, אז ממי שבא מבחוץ לא דורשים את ה-10 שנים האלו.

<אברהם אנקורי: אני אביא לכם מכרזים.

<קריאה: זה לא נכון.

<אברהם אנקורי: זה יותר מידי נכון.

<קריאה: זה לא מדויק.

<גדליהו לייב: הממ"ז כותב לך מכתב, מוסיף שם על הפרק ואחר כך חותם את החתימה שלו.

<גדליהו לייב: זה בסדר?

<גדליהו לייב: תעלה את זה למעלה.

<אברהם אנקורי: היה עכשיו מכרז לסממ"ז ירושלים.

<אברהם אנקורי: התמודדו אנשים מתוך מערך הכבאות שענו על הקריטריונים, והתמודד מישהו מבחוץ.

<אברהם אנקורי: מישהו מבחוץ זכה, האנשים מתוך המערך לא זכו.

<אברהם אנקורי: למה?

<אברהם אנקורי: אני רוצה לראות במשטרה שזה היה קורה.

<אברהם אנקורי: במשטרה זה לא היה קורה, אבל אצלנו זה קורה.

<שחר איילון: חבר'ה, זה כואב לו.

<שחר איילון: הכבאים גם רוצים להתקדם.

<שחר איילון: זה ארגון שהם הקימו, עבדו הרבה שנים.

<שחר איילון: צריך לשבת איתם, להסביר להם ולראות איפה.

<שחר איילון: אנחנו יודעים שבמעבר ליום - אנחנו יודעים את זה כי אנחנו נלחמים על זה - צריך לתגמל את הכבאים כי אחרת הם לא יבואו.

<שחר איילון: אנחנו רוצים קצין חילוץ מתוכנו, כי רק הכבאים יודעים איך לעשות חילוץ.

<שחר איילון: אם תתגמל אותו, הוא יבוא.

<שחר איילון: למה לא באו להדרכה?

<שחר איילון: עד שלא פתרנו את הבעיה של ההדרכה, הם לא באו להדרכה.

<שחר איילון: הדרכה זה דבר קשה מאוד, אתה 3 חודשים בקורס, יום ולילה שם.

<שחר איילון: למה שאנשים יבואו בחינם, לא יראו את הבית 3 חודשים?

<שחר איילון: אנחנו צריכים לפתור את זה.

<שחר איילון: בהסכם הקיבוצי החדש צריך לפתור את הבעיה של המעבר ליום, כי אחרת אין מוטיבציה לעבור ליום.

<גדליהו לייב: איך, כבוד הנציב, אתה בא אלינו ואומר לכל הקצינים: אצלי לא יהיה מת"ח?

<גדליהו לייב: אתה אומר את זה קבל עם וועדה.

<קריאה: כך אתה חושב.

<שחר איילון: המת"ח זה אולי אחד התפקידים השפיצים, החשובים ביותר במערך הכבאות.

<שחר איילון: למת"חים שלנו יש אחריות טריטוריאלית, אחריות כבדה על הכתפיים.

<שחר איילון: אני לא מדבר רק על אחריות.

<שחר איילון: אני מזכיר לך שאנחנו נתבעים על 110 מיליון שקל על הכרמל.

<שחר איילון: אנחנו הולכים לסגור איתם על 50 מיליון שקל פשרה.

<שחר איילון: יש גם כספים מאחורי הסיפור הזה.

<שחר איילון: אנחנו רוצים שהמת"חים שלנו יהיו הטובים ביותר.

<שחר איילון: אנחנו עושים שני דברים עם המת"חים שלנו בכל הארץ.

<שחר איילון: אל"ף, שדרגנו אותם מטפסר משנה לטפסר בכל הארץ.

<שחר איילון: הקמנו 4 תחנות חדשות.

<גדליהו לייב: כולם היו ראשי משמרות?

<שחר איילון: תשמע, לא כולם היו, אבל רצינו שיהיו.

<שחר איילון: חלקם גם היו סגני ראשי משמרות.

<גדליהו לייב: זה אחרי שאמרת.

<שחר איילון: אל תשכח מה קרה.

<שחר איילון: בגלל חוסר המעבר ליום יש מפקדי משמרות שהיו תקועים 20 שנה, לא יכלו לתת לאחרים להיות מפקדי משמרות.

<גדליהו לייב: היו מפקדי משמרות שלא נתת להם.

<גדליהו לייב: לשלום לוי, לא נתת לאנשים שלו.

<שחר איילון: אתה לא יכול להגיד נציבות שירות המדינה ועכשיו להעלות את זה.

<גדליהו לייב: למה זה מרתיח אותי?

<גדליהו לייב: מרתיח אותי שיושב פה מפקד עליון שאומר לשיקו: שיקו, צריך לעשות את זה.

<גדליהו לייב: אני אוהב את ההצגה הזאת.

<גדליהו לייב: אתה מפקד עליון.

<גדליהו לייב: וואלה, זה נראה לי על פניו משהו לא מסתדר.

<גדליהו לייב: היה נציב אחד שישב במגדל שלום עם 3 אנשים בנציבות.

<גדליהו לייב: עזרתי בלהרכיב את הנושא של הרפורמה, אבל אני אומר לך שאני מתבייש.

<גדליהו לייב: יש 3 פרמטרים: חומר, אש וחמצן.

<גדליהו לייב: פה צריך נשמה ולב.

<גדליהו לייב: נגמר הלב.

<גדליהו לייב: גם לא עובדים עם הראש.

<גדליהו לייב: במקום לקחת את שירותי הכיבוי ולעלות אותם קדימה, יש פה ממש מכר.

<גדליהו לייב: יש אנשים שמקבלים תקציבים, יש כאלה שלא מקבלים תקציבים.

נאוה בוקר: אני מנסה להבין אותך.

נאוה בוקר: אני לא יורדת לסוף דעתך.

<גדליהו לייב: אני מתגעגע לימים שהכיבוי היה באיגודים.

נאוה בוקר: למה, הרפורמה הייתה אמורה לעשות טוב?

<גדליהו לייב: אני מודיע לך פה מול כל הוועדה הזאת, חיפה הייתה המלכה של הכבאות.

<גדליהו לייב: היינו הכל, לא היה חסר כלום.

<גדליהו לייב: את בעלך הכרנו אישית.

<גדליהו לייב: 44 האבדות בכרמל זה לא בגלל האחריות שלנו.

<גדליהו לייב: העבירו בגלל הדבר הזה את הרפורמה הזאת.

<גדליהו לייב: אני מודיע לך שחיפה, ירושלים, תל אביב, רמת גן - אני לא רוצה לדבר על הפריפריה - היינו במצב מעולה, נתנו תשובה מהירה.

<גדליהו לייב: בסך הכל היינו צריכים להגיע לתחנות משנה ב-7 הדקות הראשונות.

<גדליהו לייב: מה עשו מזה?

<גדליהו לייב: בואי תרדי לנציבות.

<גדליהו לייב: אני מאמין שאת מבקרת הרבה.

<גדליהו לייב: היום זה בבל.

<גדליהו לייב: אנחנו מסתכלים בתחנות של מחוזות.

<גדליהו לייב: על 3 תפקידים יש 7 קצינים.

<גדליהו לייב: כמה מנהלים צריך על הסופר הזה?

<גדליהו לייב: חיפה נחשבת לגדולה.

<גדליהו לייב: מחוז חוף הוא עם 350 איש, במשטרה זה 7000.

<גדליהו לייב: פיזרו אותנו לחתיכות.

<גדליהו לייב: אם תבואי היום לכבאי ותגידי: צריך לתקן איזה משהו, הוא יגיד לך: עזבי אותי, לכי לבינוי.

נאוה בוקר: אתה מנסה לומר שהבירוקרטיה כאן - - -

<גדליהו לייב: הרסה פה את הכל.

<גדליהו לייב: יש מפקדי מחוזות שמקבלים.

<גדליהו לייב: יושב פה סויסה, שהוא לא רק ידיד אלא חלק מהבשר שלי אצלו, שמקבל.

<גדליהו לייב: אצלנו יש מפקד מחוז שהוא כזה מגמגם אז הוא לא מקבל.

<שחר איילון: מפקד המחוז שלך לא מגמגם.

<גדליהו לייב: אדוני, אצלנו לא מקבלים מה שמקבלים יתר המחוזות.

<שחר איילון: הוא לוחם אש כבר למעלה מ-30 שנה.

<שחר איילון: הוא היה מפקד גליל גולן.

<שחר איילון: הוא אדם אמיץ, ישר.

<גדליהו לייב: אין בעיה.

<גדליהו לייב: אנחנו לא ממקבלים את מה שמקבלים דרום וצפון.

<שחר איילון: אני מבקש לדרוש את כבודו של מפקד מחוז חוף.

<גדליהו לייב: אני חוזר בי לגבי מפקד המחוז הצפוני.

<שחר איילון: יש כאן מפקד מחוז דרומי.

<שחר איילון: אנחנו בשנים הראשונות לרפורמה הלכנו לכיוון של סיוע לפרפריה, למקומות הרחוקים.

<שחר איילון: רוב כוח האדם הלך לצפון, הלך לדרום, ובצדק.

<שחר איילון: אנחנו מאזנים את התמונה בשנים הקרובות.

<שחר איילון: יש פה מפקד מחוז.

<שחר איילון: אגב, כל מפקדי המחוזות שלנו צמחו בתוך הכבאות.

<שחר איילון: גם אלי צמח בתוך הכבאות אחרי עשרות שנים, גם סויסה.

<שחר איילון: אני סומך עליהם בעיניים עצומות.

<שחר איילון: הם אנשים עם כל כך הרבה ניסיון שאין לארגונים אחרים.

<שחר איילון: בוא נשמע את סויסה.

<שחר איילון: נכון שסויסה מקבל יותר.

<שחר איילון: הוא לא סתם מקבל יותר.

<שחר איילון: הוא מקבל יותר לא בגלל העיניים היפות, ויש לו עיניים יפות, הוא מקבל כי הוא פריפריה.

<שחר איילון: באילת אתה לא יכול לתת סיוע.

<שחר איילון: אילת חייבת להיות חזקה, ירוחם חייב להיות חזקה, אזור המלונות בים המלח חייב להיות חזק.

<שחר איילון: בוא נשמע את סויסה.

נאוה בוקר: הוא העלה פה טענה של אפליה.

<קריאה: כאילו יש מפקדי תחנות לא מקצועיים.

<גדליהו לייב: לא אמרתי שהם לא מקצועיים.

<שחר איילון: כל מפקדי התחנות של סויסה הם אנשי כיבוי.

נאוה בוקר: אני אשמח אם סויסה ידבר, אבל אני חושבת שסטינו קצת מהדיון.

<אברהם אנקורי: חברת הכנסת נאוה צודקת.

<אברהם אנקורי: תראו, זאת הישיבה הראשונה .

<אברהם אנקורי: יש נושאים מפה עד הודעה חדשה.

<אברהם אנקורי: הייתה פה איזו טעות או אי הבנה על כך שהנושאים הועברו באיחור.

<אברהם אנקורי: לאחר שיחה עם חברת הכנסת הסכמתי לרדת מרוב הנושאים, כי אני לא מאלה שאוהב לסנדל.

<אברהם אנקורי: אני בא עם האמת שלי.

<אברהם אנקורי: לפגישה הבאה, לוועדה הבאה מתי שנאוה תקבע, החומר יועבר להנהלה הרבה הרבה לפני הוועדה, כדי שבאמת יהיו להם תשובות.

<אברהם אנקורי: אנחנו הרי יכולים להישאר פה ימים ולילות.

<אברהם אנקורי: אני מחפש פה תשובה אמיתית, לא תשובה: אנקורי, אין לו אובדן משמרת, הוא לא עונה על הקריטריונים.

<אברהם אנקורי: אני מחפש פה תשובה אמיתית.

<אברהם אנקורי: הנציב בא לשיקו פה ואמר: הם צודקים, אין תגמול.

<חגי סקורי: למה לא היינו שותפים לקבלת ההחלטות האלו?

<אברהם אנקורי: זה נראה כאילו שמה שהעליתי עכשיו זאת פעם ראשונה שאתה בתור נציב כבאות והצלה שומע.

<אברהם אנקורי: אמרת לשיקו: חייבים לתגמל אותם.

<אברהם אנקורי: אני שנתיים בתור יושב-ראש ארגון צועק את זה ואומר, תפסיקו להכניס מבחוץ.

<אברהם אנקורי: אני לא יודע אם בגלל שבאת מהמשטרה אתה מביא לנו את כל המשטרה, או בגלל ששיקו בא מהצבא הוא מביא אנשים מהצבא.

<אברהם אנקורי: די עם זה.

<אברהם אנקורי: זה הולך להיעצר.

<אברהם אנקורי: לא יהיו יותר מינויים מבחוץ, גם אם זה אומר שאני אצטרך לסגור את כל הכבאות במדינת ישראל.

<אברהם אנקורי: מספיק.

<אברהם אנקורי: יש לנו 2500 עובדים.

<אברהם אנקורי: אנשים שלנו חולים, אנשים שלנו מתים.

<אברהם אנקורי: אנחנו זן נכחד.

<אברהם אנקורי: רק בימים האלה 2 כבאים, האחד מחיפה והשני מעפולה קיבלו את המחלה.

<אברהם אנקורי: הם לא קיבלו את המחלה כי הם מעשנים, הם קיבלו את המחלה בגלל שריפות, בגלל עשן, בגלל האסבסט.

<אברהם אנקורי: אנחנו זן נכחד.

<אברהם אנקורי: תנו כבוד לאנשים האלה על ידי כך שהם כן יענו על הקריטריונים, כן יקבלו את מה שמגיע להם, לא ילכו להתמודד מול איזה שוטר שמגיע ובגלל שהוא היה איזה נציב או אני לא יודע מה אז עכשיו הוא ינהל את הכבאות.

<אברהם אנקורי: לא יהיה יותר.

<אברהם אנקורי: הוועדה הזאת צריכה לעזור לנו בנושא הזה.

<אברהם אנקורי: אם כבר מדברים, אז הוועדה הזאת גם יכולה לעזור לנו מול נציבות שירות המדינה שלא מכירה אותנו בלשנות חזרה את הקריטריונים, לשנות את הקריטריונים לטובתנו.

נאוה בוקר: מי אחראי על הקריטריונים?

<אברהם אנקורי: נציבות שירות המדינה, אבל שיקו בר-דב הוא זה שבא ומאכיל אותם כי הם לא מכירים אותנו.

<אברהם אנקורי: הם לא יודעים מי אנחנו, מה הדרגות שלנו.

<אברהם אנקורי: על מה שסמנכ"ל, ראש אגף משאבי אנוש שם להם הם חותמים.

<אברהם אנקורי: הם ה"יס מן".

<אברהם אנקורי: אם זה היה המשטרה, היא הייתה אומרת: כן, לא, שחור, לבן.

<אברהם אנקורי: פה היא לא מכירה, אז היא מאשרת.

נאוה בוקר: יש נציג של הארגון?

<אברהם אנקורי: אין.

<אברהם אנקורי: שאלת שאלה נכונה.

<אברהם אנקורי: פניתי מלא פעמים לשחר אילון ולשיקו: קחו אותי פעם אחת לנציבות שירות המדינה.

<אברהם אנקורי: אין ספור פעמים פניתי בפניות אישיות, בפניות בטלפון, במכתבים.

<אברהם אנקורי: הם לא לוקחים, כי הם יודעים מה יקרה שם.

<אברהם אנקורי: אני יודע איך להגיע לנציבות שירות המדינה, אבל צריך לעשות לזה סוף.

<שיקו בר דב: הנתונים שאבי מציג הם כאילו כל הכבאות זה שוטרים או גורמי חוץ.

<אברהם אנקורי: לא כבאות, אלא תפקידים בכירים מהמינהלה בנציבות, שיקו.

<אברהם אנקורי: אתה רוצה שנמשיך עם השמות?

<שיקו בר דב: אני אציג כמה דברים.

<שיקו בר דב: יש תפקידי מנהלה.

<שיקו בר דב: קודם כל, כל מערך הכבאות שודרג, הן בדרגות והן בקידומים במספרים שאין להם אח ורע בשום משרד ממשלתי או גוף ציבורי שאנחנו מכירים.

<שיקו בר דב: אין להם אח ורע.

<שיקו בר דב: יכול להעיד סויסה, שהוא ותיק פה, וגם אלי פרץ.

<שיקו בר דב: הם יספרו לכם את המספרים.

<שיקו בר דב: אני אגיד לכם סתם דוגמה.

<שיקו בר דב: שודרגו 609 תפקידים.

<שיקו בר דב: אין לזה אח ורע.

<שיקו בר דב: ב-3 השנים האלו קיבלו למעלה מ-1500 איש קידומי דרגות.

<שיקו בר דב: אין לזה אח ורע.

<שיקו בר דב: עכשיו לעצם העניין.

<שיקו בר דב: יש תפקידים, עיין ערך לוגיסטיקה, עיין ערך של תפקידי מינהל, שזה לא התחום המקצועי של הכבאים.

<שיקו בר דב: יש כללים בשירות המדינה שאומרים: לגבי מישהו בדרגת רשף, שזה במדינה נקרא ראש תחום 40,42 מח"ר, נדרש פרק זמן של תקופת ניסיון.

<שיקו בר דב: בעבר לא היו תפקידים כמו של רע"ן לוגיסטיקה באיזו תחנה.

<שיקו בר דב: רע"ן זה 41-43.

<חגי סקורי: זה לא מתאים למה שקיים במערך הכבאות.

<חגי סקורי: איך אפשר להמשיך עם זה?

<חגי סקורי: זה לא תואם, זה לא מתאים.

<חגי סקורי: שיקו, את כל מה שאמרת שמענו ואנחנו מכירים בעל פה.

<חגי סקורי: איך יהיו פתרונות?

<חגי סקורי: מאיפה יהיו פתרונות?

<שחר איילון: נשב איתכם.

<חגי סקורי: מתי ישבו איתנו?

<חגי סקורי: איזו ועדה הקמת שנתנה פתרון לפרוטוקולים חתומים?

<חגי סקורי: איזו ועדה נתנה פתרונות?

<שחר איילון: מסלולי קידום היו צריכים להסתיים לפני 3 שנים.

<שחר איילון: אני שומע את הביקורת, וזה בסדר.

<שחר איילון: אני מוכן לשבת איתכם.

<אברהם אנקורי: תכבד אותי.

<אברהם אנקורי: אין ספור פעמים ישבתי איתך.

<אברהם אנקורי: יש לי אוגדנים מלאים של הסכמים וחתימות שאתה חתום עליהם ואתה לא מכבד, אז עכשיו אתה בא ואומר לי: בוא נשב?

<אברהם אנקורי: ישבנו עד 2 בלילה במוצאי שבת, ישבנו ימים ולילות.

<אברהם אנקורי: נסעתי לאילת, לצפון, לדרום, לכל העולם.

<אברהם אנקורי: תיתן לי קרדיט .

<אברהם אנקורי: אנחנו לא מכירים יום אחד ולא יומיים.

<אברהם אנקורי: אין לנו היום מסלולי קידום במערך הכבאות.

<אברהם אנקורי: רק לפני 3,4 חודשים התחילו לשבת איתנו, משהו שהיה צריך להסתיים לפני 4 שנים.

<אברהם אנקורי: מיפויי שכר נעצר ביוזמה של האוצר וגם ביוזמה פה.

<אברהם אנקורי: אני רוצה לדעת - סמנכ"ל משאבי אנוש וכל העולם ואשתו נמצאים פה - כמה מונה צוות ייעודי בתחנת משנה או בתחנה בינונית.

<אברהם אנקורי: פעם זה 18 בתחנה בינונית, פעם זה 12, פעם זה 8, פעם זה 10.

<אברהם אנקורי: אנחנו לא יודעים.

<אברהם אנקורי: נאוה, יש המון המון נושאים, אבל מה שאני שומע עכשיו זה כאילו זאת הפעם הראשונה ששחר איילון ושיקו בר דב שומעים את הדברים האלה.

<אברהם אנקורי: אני שנתיים יושב-ראש.

נאוה בוקר: אז בואו נהיה פרקטיים.

נאוה בוקר: בואו נחשוב על איזה שהוא פתרון שירצה את שני הצדדים.

<שחר איילון: תקבעי ישיבה הבאה, נבוא עם תשובות.

<שחר איילון: יגידו אם כן מרוצים, לא מרוצים.

<גדליהו לייב: את יכולה להיות שותפה לזה גם.

נאוה בוקר: אני בהחלט אשמח להיות שותפה.

<גדליהו לייב: הכבאות זה שלך.

<גדליהו לייב: תהיי שותפה לזה.

<גדליהו לייב: אין אחד שיברח מהאמת.

<גדליהו לייב: זה יהיה הכי טוב.

נאוה בוקר: אני סבורה שצריך נציג של הארגון בוועדה שמרכיבה את הקריטריונים.

<חגי סקורי: איך שהדברים התנהלו עד היום נראה לי שחייב הליך של בית משפט, מישהו מגשר או מערכת של עו"ד שתוקם על ידי הממשלה שתלווה את זה ותגבה את זה.

<חגי סקורי: הם ישמעו את הדעות שלנו, ישמעו את הרצונות שלנו ויראו את האמת כדי להוציא אותה לפועל.

<חגי סקורי: כנראה שעם מי שישבנו עד היום אי אפשר להוציא את הדברים לפועל.

<אברהם אנקורי: זה נכון.

<אברהם אנקורי: בדרך כלל אנשים באים ואומרים "חוסר אמון".

<אברהם אנקורי: אני יכול להגיד שאין אמון, לא חוסר.

<אברהם אנקורי: האמון הלך ונכחד ונגמר ונעלם.

<אברהם אנקורי: ישבנו אין ספור ישיבות, אין ספור פרוטוקולים ואין ספור משברים.

<אברהם אנקורי: כל שני וחמישי באים וממנים צוות ניהול משברים.

<אברהם אנקורי: פעם יושב ראש צוות ניהול משברים היה משה סויסה.

נאוה בוקר: אני חושבת שאולי משה סויסה גם יואיל בטובו לסייע לנו כאן באיזה טיפ.

<אברהם אנקורי: כשמשה סויסה הגיע איתי להסכמים וסיכומים, אז כנראה שזה לא היה טוב לראש המערכת והזיזו אותו הצידה.

<אברהם אנקורי: מינו אחר כך את אורי שוול.

<אברהם אנקורי: זה לא נגמר.

<אברהם אנקורי: זה גם לא ייגמר.

<אברהם אנקורי: אני במשך שנתיים נתתי את הדם, את החיים, את הנשמה שלי בשביל 2500 עובדים.

<אברהם אנקורי: אני אמשיך לעשות את זה.

<אברהם אנקורי: שיטת העבודה היום, כמו שחגי אמר - - -

נאוה בוקר: מה אתה מציע, אבי?

<אברהם אנקורי: יש לי שיחה עם השר בעוד יומיים.

<אברהם אנקורי: אני מתכוון לפרוס את הכל בפניו.

<אברהם אנקורי: הלוואי והיו לי הצעות לבוא ולשבת, אבל זה כבר לעשות צחוק מעצמי.

<אברהם אנקורי: אין לי בעיה לעשות צחוק מעצמי בשביל העובדים, אבל יש לי בעיה לעשות צחוק מהאנשים שחלקם יושבים כאן.

<אברהם אנקורי: אני גמרתי עם ההצעות.

<אברהם אנקורי: כמו שהנציב אמר כאן, אנחנו נשב, אנחנו נחתום, אבל אין ערך לחתימה, וזה לא מהצד שלי.

<אברהם אנקורי: אני יודע שאני מייצג 2500 עובדים.

<אברהם אנקורי: אני יודע ש-12 חברי המזכירות הם מיליטנטים הרבה יותר מהספק.

<אברהם אנקורי: אם אני עכשיו אשב עם הנציב ואקבל איתו החלטה ואז אבוא לשטח, אז גם אם כל 2500 העובדים בשטח יגידו "לא", היום אני היושב-ראש, אני אקבל החלטה.

<אברהם אנקורי: זה לא קורה, כי כשאני סוגר איתו, הוא בא לספק והספק אומר "לא", הוא עוד פעם חוזר בו ואנחנו מוצאים את עצמנו עוד פעם אחורה.

<אברהם אנקורי: יש סיכום ביני לבין שחר אילון, הוא יגיד לי אם אני טועה או לא, שקורס קליטת עובדים במערך הכבאות לא יהיה כל עוד הוא לא ישב איתי ויגיע להבנות.

<אברהם אנקורי: אני הייתי בחו"ל.

<אברהם אנקורי: כשחזרתי מחו"ל שמעתי שבעוד כמה ימים מתכננים לפתוח קורס.

<אברהם אנקורי: שיהיה להם בשעה טובה, זה כל מה שאני יכול להגיד להם.

<אברהם אנקורי: את מבינה, גם הסיכומים שיש לי עם ראש המערכת זה לא תופס.

<יעקב דדון: כדי ליצור מערך שירותי כבאות ולהביא את המערך הזה אי פעם למה שאנחנו מתכננים להביא אותו, אי אפשר, לא ניתן - - כמו שבמפכ"לות לא ישימו מישהו מהכיבוי, כך גם אי אפשר לשים ראש מערכת מהמשטרה.

<יעקב דדון: שמו את הנציב הקיים.

<יעקב דדון: אני לא מזלזל בו, הוא איש מאוד מוערך אצל כולם, אבל כדי לקדם את המערך הזה צריך שיהיה מישהו מתוך המערך שיהיה נציב, מישהו מתוך המערך שיהיה סגן הנציב, מפקדי מחוזות, סגני מפקדי מחוזות, סגני מפקדי מחוזות וככה יורד למטה.

<יעקב דדון: לגייס מערך חדש זה כן.

<יעקב דדון: כל הדרג הבכיר, אפילו מנהל כוח אדם, צריך להיות מתוך המערך כי הוא זה שמכיר את המערך, לא בר דב, שהוא גם איש מוערך בציבור אצל אנשים בכירים שהוא יכול להכיר ולהכניס לתפקיד כזה או אחר בצבא.

<יעקב דדון: אני בא מהכבאות, אני יודע איזה אדם הוא איכותי מתוך המערך.

<יעקב דדון: צריך לבנות את הדרג הבכיר בתוך הכבאות מתוך המערך.

<יעקב דדון: כך אנחנו מכירים את כאבי הבטן של כל אחד ואחד.

<יעקב דדון: אי אפשר, זה לא הולך.

<יעקב דדון: זה חבלי לידה של שנתיים.

<יעקב דדון: אחרי שנתיים הילד עוד שנה בר מצווה.

<יעקב דדון: אי אפשר להגיד "חבלי לידה, חבלי לידה חבלי לידה" כשהוא לא יכול לקנות מזגן.

<יעקב דדון: גדעון היום בכה שהוא לא יכול לקנות מזגן.

<יעקב דדון: הוא פשוט מתחנן.

<יעקב דדון: זה לא עובד.

<יעקב דדון: הכבאות זה לא משטרה, זה לא צבא.

<יעקב דדון: זה גוף אחר, זה גוף שונה.

<יעקב דדון: הכבאים זה משהו אחר.

<יעקב דדון: אי אפשר להמשיך להתנהל ככה, חשוב שכולם ידעו את זה.

נאוה בוקר: זה נשמע שיש פה המון מועקות.

<שיקו בר דב: אני רוצה להגיד משפט אחד לסיכום.

<שיקו בר דב: אין ספק שמערך הכבאות עבר שינוי אדיר, ניתנו תקציבים, ניתנו משאבים, אנשים קודמו, נבנו תחנות, טייסת כיבוי למופת, הגוף המבצעי עובד למופת.

<שיקו בר דב: אני לא אטאטא את האבק מתחת לשטיח.

<שיקו בר דב: יש עוד דברים במערכת העבודה שלנו מול ארגון העובדים שיש לנו לטפל בהם, אבל אנחנו רחוקים מהמצב שהיינו בנושא האיגודים.

<שיקו בר דב: אם מספר לכם גדעון כמה המצב היה טוב בחיפה, אז אני רק אספר לגדעון שבחצי השנה האחרונה היושב-ראש של איגוד חיפה כל חודש היה מתקשר איך להעביר לו עוד כמה שקלים כדי שהוא יוכל לשלם משכורת.

<שיקו בר דב: המצב של איגודי הכבאות לא היה טוב, בטח ובטח לא באשמתם, כי רשויות לא שילמו והמון דברים היו תקועים במערכת.

<שיקו בר דב: הרפורמה היא נכונה, עשייה נכונה.

<שיקו בר דב: קודמו פה אלפי אנשים, דרגות השכר.

<שיקו בר דב: המון דברים קודמו ונעשו בצורה מעולה.

<שיקו בר דב: הרמה המבצעית מעולה.

<שיקו בר דב: אנחנו רואים שיפור.

נאוה בוקר: כן, אבל אתה שומע כאן את המצוקות של האנשים.

<שיקו בר דב: בסדר, באמת אני שומע.

<שיקו בר דב: אני מצטט סגן מפקד מחוז שאמר כך: "כשיום כיפור יוצא ב-1 בחודש יש משכורת.

<שיקו בר דב: כשהייתי מפקד איגוד של עיר במרכז הארץ גדולה וחזקה, לא של איזו עיר קיקיונית בצפון או בדרום, ב-15 לחודש היו אומרים לי שאולי יתנו לי ב-20 לחודש 20% או 30% או 40%, היום השכר דופק בזמן".

<שיקו בר דב: יש כמובן עוד דברים שצריכים לתקן.

<יעקב דדון: לא הכל זה משכורת.

< שיקו בר דב: גם קידומים וגם הכשרות.

< שיקו בר דב: בית ספר הכשיר למעלה מ-2000 אנשים.

< שיקו בר דב: כשבאתי לארגון הזה, אנשים במשך 10 שנים לא יצאו לקורס של ראשי צוותים.

< שיקו בר דב: היום אנשים אחרי 4 שנים יוצאים לקורס ראשי צוותים.

נאוה בוקר: שיקו, אני עצמי מדברת על כל הדברים הטובים שנעשו במערך הכבאות בשנים האחרונות בהערכה רבה.

נאוה בוקר: נציב הכבאות יודע את הערכה שלי למה שנעשה ולמהפך שהתחולל, אבל כשיש בעיות צריך לנסות ולפתור אותן.

<רוני הרוש: אני מגיע ממחוז דן.

<רוני הרוש: אני שומע על קיצוצים, אני שומע על תוספות, אני שומע על כספים שמגיעים למחוזות.

<רוני הרוש: אני לא רואה את הכספים האלה מגיעים לתחנות.

<רוני הרוש: אני לא רואה את הכספים האלה.

<רוני הרוש: אני מדבר על רווחת הכבאים.

<רוני הרוש: הכבאי לא מקבל את הכספים האלה.

<רוני הרוש: אני מדבר על תחנת חולון בת ים.

<רוני הרוש: זאת תחנה שכאילו קפאה מבחינת התנאים לעובדים.

נאוה בוקר: מה זאת אומרת?

<רוני הרוש: אני מדבר איתך על שיפוץ, על מטבח, על מזגנים, על מטבחים, על דברים מינימאליים כמו סכו"ם למטבח, סירים.

<רוני הרוש: דברים פשוטים שלא מביאים.

<רוני הרוש: אין.

<רוני הרוש: כשאת עולה 14 מדרגות לקומה אחת למעלה, את רואה שהכל חדש.

<רוני הרוש: 3 ימים לפני שהבחורות מגיעות לשם הן מקבלות משרד יפה עם שולחנות, עם כיסאות ומזגן חדש.

<רוני הרוש: המזגן שלהם היה ישן, אז עקרו אותו ולקחו אותו לחדר קצינים בתחנת בת ים.

<רוני הרוש: מדובר ב-3 קצינים שעובדים 75 שנה ביחד.

<רוני הרוש: כששאלתי למה אנחנו מקבלים יד שנייה ולא מקבלים חדש, אמרו: אני מחויב לתת לך מזגן, לא משנה אם חדש או יד שנייה.

<רוני הרוש: אנחנו בתחנה לא מרגישים את כל הכספים שמדובר עליהם.

נאוה בוקר: לא הבנתי, אתם מרגישים בנים חורגים?

<רוני הרוש: אני לא מרגיש שהתחנה אצלנו מקבלת משהו.

<רוני הרוש: אנחנו לא מקבלים שום דבר.

<רוני הרוש: הכל קפא.

<רוני הרוש: 3 שנים של קיפאון.

<רוני הרוש: מכוניות כיבוי חדשות, ציוד שנקנה והתקבל זה כן, אבל מבחינת תנאים לעובדים שום דבר.

<יעקב דדון: הפרט לא מקבל שום דבר שקיבל האיגוד.

<יעקב דדון: כשלא היינו מקבלים שכר 3 חודשים באיגודי הערים, לא היינו מתנהלים בצורה שאנחנו מתנהלים.

<יעקב דדון: אני מוכן, שיקו, שתיקח לנו 2000 שקלים מהמשכורת, רק תחזיר אותנו לאיגודי ערים.

<יעקב דדון: אני חותם על זה בשם כל הכבאים.

<גדליהו לייב: היה לב.

<גדליהו לייב: עכשיו אין לב.

<יוסי קנר: אנחנו בתחנת חיפה היינו 45 איש במשמרת, היום אנחנו 39.

<יוסי קנר: היה לך חסר אנשים בכרמיאל, לקחת קול קורא מחדרה, הורדת את האנשים בחדרה.

<יוסי קנר: מה עשו בחיפה?

<יוסי קנר: צריכים היו לתגבר אותם.

<יוסי קנר: אתם רוצים לפתוח תחנה בג'וליס.

<יוסי קנר: כשחסר אנשים לוקחים מחיפה.

<יוסי קנר: אמנם פותחים תחנות והכל טוב ויפה, אבל אם היינו 3 אנשים בצוות, אנחנו יורדים עכשיו ל- 2 אנשים בצוות.

<יוסי קנר: למה צריך לפתוח תחנה אחרת?

<יוסי קנר: יכול להיות שבמטוסים ובכל באמת התקדמנו, אבל בבני אדם, במשמרות חסר כוח אדם.

<יוסי קנר: זה לא נכון להגיד שיש כוח אדם.

<אברהם אנקורי: חבר'ה, אמרתי שאנחנו ניגע באלף ואחד דברים.

<אברהם אנקורי: אפשר לפתור את הכל עם המערך הנוכחי, עם יושב-ראש הארגון הנוכחי, עם הנציב הנוכחי ועם הסמנכ"ל הנוכחי.

<אברהם אנקורי: זה משהו שאני אומר אותו, אבל אין אותו.

<אברהם אנקורי: שקיפות ושיתוף פעולה עם ארגון העובדים זה דבר שנאמר אין ספור פעמים על ידי הנציב בכל מקום שהוא הולך.

<אברהם אנקורי: תכל'ס בשטח אין את זה.

<אברהם אנקורי: אם היה שיתוף פעולה ושקיפות, לא היו מלחמות, לא סכסוכי עבודה, לא משברים, כלום.

<אברהם אנקורי: אנחנו לא חייבים להגיע להבנות אני והנציב על כל דבר, טוב שיהיו גם חילוקי דעות, אבל אם הכל היה שקוף והכל פתוח, לא היינו נמצאים במקום הזה.

<אברהם אנקורי: מה שקורה באופן קליטת עובדים, שאני לא רוצה להיכנס לזה, זה אלוהים ישמור.

<אברהם אנקורי: אין שקיפות, אין שיתוף פעולה, בגלל זה אנחנו נמצאים במצב הזה.

<אברהם אנקורי: זה רק הולך להחריף.

<משה סויסה: גם הנציב, גם שיקו וגם יושב-ראש הארגון העלו את הנושאים.

<משה סויסה: את צריכה לטפל בזה בתור ועדה.

<משה סויסה: הזכיר הנציב משהו שהוא אחד מהדברים הקריטיים והחשובים ביותר, וזה הנושא של פיצוי אובדן משמרת.

<משה סויסה: אנחנו יכולים לשבת עם שיקו ולקבוע איזה קריטריונים יהיו, כאשר התנאי שלנו זה שלא ניפגע בשכר.

<משה סויסה: אנחנו צריכים להוביל ביחד משהו.

<משה סויסה: האוצר יצטרך להבין שכשהאדם עולה בדרגה המשכורת שלו לא פוחתת.

<משה סויסה: לא יכול להיות מצב שאני אקבל דרגה, אתקדם הלאה אבל ארוויח פחות.

<משה סויסה: אלה דברים שאנחנו חייבים לעשות.

<משה סויסה: אנחנו יכולים לצאת הלאה וקדימה כשנשב על המפרט של המכרז עצמו.

נאוה בוקר: זה הנושא הראשון שאני בימים הקרובים - - -

<משה סויסה: זה שורש הבעיה שממנו אנחנו יכולים להתפתח.

<משה סויסה: הגענו להבנות באחת מהישיבות שהנציב מינה אותי.

<משה סויסה: הגענו למן הבנות.

<משה סויסה: הכבאים מוכנים להפסיד עד 10% מהשכר, העיקר שנוכל לעבור לעבודת יום ולעשות את הדברים האלה.

<משה סויסה: אלה לא דברים שתלויים בנו, אלה דברים שאנחנו צריכים ללכת יחד לאוצר להיאבק בזה.

<משה סויסה: אין מצב במשטרה או בצבא שאדם עולה בתפקיד ויורד בשכר.

<משה סויסה: אלה דברים שקורים רק בכבאות.

<משה סויסה: אנחנו צריכים להגיע להישג בנושא הזה לפחות.

<משה סויסה: בשאר הדברים אני לא רוצה לעמוד, חלילה, וכאילו לתת תגובה.

<משה סויסה: תראו, קיבלנו כספים.

<משה סויסה: אנחנו בסך הכל בהליך.

<משה סויסה: זה לא יעזור, אנחנו לא בסוף התהליך.

<משה סויסה: יש דברים שאנחנו יכולים לשבת ולסיים אותם.

<משה סויסה: ביומיים שלושה אפשר לשבת ולסיים את הדברים, כך אני רואה את זה.

<משה סויסה: מה שקשור לאוצר, שיישאר לאוצר.

נאוה בוקר: עם האוצר אפשר להילחם בדרך - - -

<אברהם אנקורי: אני לא רוצה להפיל על המערכת שלנו דברים שלא קשורים אליהם.

<אברהם אנקורי: יש דברים שתקועים באוצר, יש דברים שתקועים בנציבות שירות המדינה.

נאוה בוקר: את מה שתקוע באוצר זה המקום לקדם.

נאוה בוקר: זאת הוועדה שיכולה להילחם.

<אברהם אנקורי: נכון, אבל אם פעם אחת הייתי הולך לפגישה יחד עם שיקו ועם שחר איילון בנציבות שירות המדינה, הייתי יכול לדבר ולהסביר.

<אברהם אנקורי: זה לא נעשה.

<אברהם אנקורי: לאוצר אנחנו הולכים.

<אברהם אנקורי: מחר אני באוצר ב-09:30 בבוקר על נושא הניטור, שזה עוד איזו תופעה חדשה בכבאות.

<אברהם אנקורי: כמו שאמר עכשיו סויסה, ביומיים אני יכול לפתור, כמובן עם שיתוף פעולה, 90% מהבעיות במערך הכבאות.

<אברהם אנקורי: כשאני אומר 90% אני לא צוחק.

<אברהם אנקורי: מה יהיה אחרי יומיים כשהדיו יתייבש, האם יישמו את זה, לא יישמו את זה?

<אברהם אנקורי: יש לי אוגדנים עם חתימות מפה עד להודעה חדשה.

<אברהם אנקורי: הבעיות שלנו פתירות.

<אברהם אנקורי: אני מדבר על המערכת, על המינהלת, על סמנכ"ל משאבי אנוש ועל הנציב.

<אברהם אנקורי: ביומיים אינטנסיביים אני פותר את הכל לא רק בדיבורים, אלא הלכה למעשה בשטח.

<אברהם אנקורי: זה משהו לא קורה.

<שחר איילון: כפי שאמרתי בהתחלה, אני חושב שהלוחמים, אנשי הארגון שנמצאים ומייצגים אותם וגם המפקדים עושים עבודה מצוינת.

<שחר איילון: אני שבע רצון.

<שחר איילון: הם גם מקבלים הרבה מחמאות מהציבור.

<שחר איילון: הם חוסכים הרבה מאוד חיים ורכוש בשנים האחרונות.

<שחר איילון: לגבי הביקורת, היא לא ערבה לאוזן, אבל אני שמח שהביקורת היא פה על השולחן, היא לא מאחורי הגב, היא לא במכתבים אנונימיים.

<שחר איילון: אני אוהב שזה ככה בפנים, כמו גברים שמים את זה.

<שחר איילון: צריך לטפל בזה.

<שחר איילון: חלק מהדברים קשורים גם לחוסר מידע.

<שחר איילון: אם רוני דיבר על חולון, אז חולון היה פיל לבן.

<שחר איילון: איגוד הערים בעירייה בנו ונתקעו באמצע מחוסר כסף.

<שחר איילון: קיבלנו החלטה, שהיא החלטה לא פשוטה, שבמקום לבנות תחנות חדשות, את הפיל הלבן הזה נשלים.

<רוני הרוש: להשלים לטובת העובדים, לא לטובת המחוז.

<שחר איילון: כל המבנה כולו.

<רוני הרוש: למה הכל?

<רוני הרוש: למה לא לטובתנו?

<רוני הרוש: הזענו כדי שהפיל הזה שנעמד כמה שנים יהיה לטובת הכבאים.

<רוני הרוש: למה לקחת אותו לטובת המחוז?

<שחר איילון: אמרת את זה.

<שחר איילון: אנחנו איתך.

<שחר איילון: אנחנו רוצים לשפץ את החלק הישן וגם את החלק החדש.

<שחר איילון: צריך שם מיליונים.

<שחר איילון: פניתי למנכ"ל.

<שחר איילון: לקח לנו 7,10 חודשים להוציא היתר בנייה.

<שחר איילון: אנחנו לא נבנה בצורה לא חוקית.

<שחר איילון: דיברתי עם המנכ"ל לקבל על חשבון הלוואה כדי להשלים את המבנה הזה.

<שחר איילון: אלה מאבקים לא פשוטים.

<שחר איילון: אתם צריכים לדעת, אנחנו בשנה ללא תקציב.

<שחר איילון: כל דבר זה ועדת חריגים, כל דבר זה בלי תקציב.

<שחר איילון: אתם לא יודעים מה זה.

<שחר איילון: אולי זה אפילו מצחיק אתכם, אבל בשביל מזגן הייתי צריך ללכת לאוצר לוועדת חריגים.

<שחר איילון: אלה הכללים במדינה.

<שחר איילון: אני לא מאמין שיהיה לנו לפני נובמבר הקלה, כי לא יהיה תקציב עד נובמבר.

<שחר איילון: יש כאן חברת כנסת, היא בטח יודעת יותר טוב ממני מתי הם יאשרו את התקציב.

<שחר איילון: זו שנה קשה מאוד לכולנו ולכל הארגונים האחרים

נאוה בוקר: כן, בנובמבר.

<שחר איילון: סיכמתי עם יושב-ראש הארגון לפני שהוא נסע לחו"ל- הוא היה בנסיעה של האולימפיאדה וגם בחופשה פרטית - שאיך שהוא חוזר אנחנו יושבים, מנסים להגיע לידי סיכום כדי שנוכל להמשיך לפתח את המערך.

<שחר איילון: אם אנחנו לא מפתחים אותו, מי מרוויח?

<שחר איילון: אנחנו לא מקבלים את האנשים, לא פותחים את הקורסים.

<שחר איילון: כשהייתי פה בכניסה לכנסת, 4 עובדים, שאלה אנשי כנסת, שאלו אותי מתי הקורס.

<שחר איילון: בטח אמרו גם לכם, ראו שאתם כבאים.

<שחר איילון: הם גם רוצים להיות כבאים.

<שחר איילון: למה?

<שחר איילון: כי כל כך רע, אין מזגן, אין זה ואין זה?

<שחר איילון: כולם פתאום רוצים להיות כבאים, רוצים להיות לוחמי אש, לעזוב את מגדל השן הזה, את המקום היפהפה הזה עם מלא מזגנים ולהיות לוחמי אש.

<שחר איילון: לא סתם.

<שחר איילון: יש לנו שם טוב.

<שחר איילון: אנשים רוצים לבוא.

<שחר איילון: אגב, מכל הארגונים רוצים לבוא.

<שחר איילון: גם מצה"ל, שיש משכורות יותר טובות משלנו.

<שחר איילון: סיכמתי עם אבי שנשב מיד כשהוא חוזר.

<גדליהו לייב: אלה צעירים.

<גדליהו לייב: אלה שבאים מצה"ל הם בפנסיות.

<גדליהו לייב: יש הבדל קטן.

<שחר איילון: היום בצה"ל - - -

<גדליהו לייב: הצעירים האלה הם בני 25.

<גדליהו לייב: אלה שבאים אלינו הם פנסיונרים.

<גדליהו לייב: אני יכול ללכת אליו אחרי הפנסיה שלי?

<שחר איילון: גדעון, אני אומר לך ולכל מי ששומע אותנו, אם רוצים שיכבדו אותנו, אנחנו גם צריכים לכבד ארגונים אחרים.

<שחר איילון: קק"ל היו פה, רת"ג היו פה, צה"ל, המשטרה.

<שחר איילון: יש לנו ביקורת עליהם, אנחנו אומרים את זה.

<שחר איילון: אפילו לכיש הוזכר.

<שחר איילון: צריך לכבד ארגונים כמו שהם נותנים לנו הרבה מאוד כבוד.

<שחר איילון: אני שוב פונה דרך הוועדה.

<שחר איילון: קודם כל, נאוה, תודה שכינסת אותנו, תודה שהפגשת אותנו.

<שחר איילון: אני שמח שחזרו בשלום.

<שחר איילון: אני אשב עם אבי.

<שחר איילון: אני רוצה לסכם איתו.

<שחר איילון: יש לנו כמה נקודות שעומדות בפני חתימה.

<שחר איילון: אני מקווה שהשבוע נגמור את זה על-מנת שנוכל להתקדם.

<שחר איילון: חשוב שתהיה ביקורת.

<שחר איילון: הסגנון הוא סגנון מחוספס, אבל טוב שהביקורת נאמרת על השולחן כמו גברים, כמו שאני אוהב.

נאוה בוקר: הוועדה הזאת רק התחילה את העבודה שלה.

נאוה בוקר: אני קשובה לכל פנייה, רעיון או הצעה שקשורה בכבאות והצלה.

נאוה בוקר: אני פה לרשותכם.

נאוה בוקר: אנחנו נזמן לדיון הבא את ראשי הרשויות שנוגעים בעניין.

נאוה בוקר: יש פה איש יקר שחשוב שתכירו, יו"ר ארגון יד לבנים הבדואי מוחמד כעבייה.

<מוחמד כעביה: יש לנו חללים.

<מוחמד כעביה: הנצחנו אותם ביד לבנים.

<מוחמד כעביה: אני חושב, אני אומר באחריות, שצריך לאשר עוד תקנים, כי גם בצפון קרו מקרים, היו שריפות.

<מוחמד כעביה: בשריפה הגדולה הוזעקתי.

<מוחמד כעביה: הייתי באותו יום במטה, ראיתי את מפקדת מחוז חיפה, ז"ל.

<מוחמד כעביה: היא ישבה איתנו למעלה.

<מוחמד כעביה: בן אח שלי היה שם.

<מוחמד כעביה: הוא היה קצין במרחב.

<מוחמד כעביה: הוא אמר לה: אל תרדי למטה.

<מוחמד כעביה: הוא היה אחראי לשמור על בית הסוהר.

<מוחמד כעביה: אני הזדעזעתי מהמקרה.

<מוחמד כעביה: יש לי שם משפחה.

<מוחמד כעביה: אני רוצה לברך אותך, גברת נאוה, אני חושב שאת עושה עבודה טובה.

<מוחמד כעביה: את ממשפחת השכול.

<מוחמד כעביה: במה שאני יכול לתרום בנושא אני אתרום את חלקי.

נאוה בוקר: תודה רבה, מוחמד.

נאוה בוקר: פיצוי אובדן משמרת אנחנו נבדוק עם משרד האוצר מה אפשר לעשות, איך אפשר לשנות את הקריטריונים.

נאוה בוקר: אנחנו נבוא לוועדה הבאה עם תשובות.

<גדליהו לייב: תתווכי ביניהם.

<גדליהו לייב: תהיי נוכחת בישיבה הבאה שהם יושבים לסכם משהו.

<גדליהו לייב: את רוצה לעזור לכבאות, לא לנו.

נאוה בוקר: בהחלט.

<גדליהו לייב: תהיי בחתימה.

נאוה בוקר: אם הם יסכימו לקבל אותי, אני אהיה שם.

נאוה בוקר: תודה רבה.